text:
MATSHI 24, 2017
EUKRAINE
Inkundla Ephakamileyo YaseUkraine Ixhasa Ukukhonza Kwabantu Ngokukhululekileyo
NgoSeptemba 8, 2016, INkundla Yomgaqo-siseko yaseUkraine iye yaxhasa ukuba abantu bakhonze ngokukhululekileyo ngaphandle kokuphazanyiswa ngurhulumente. Inkundla yayiphelisa inxalenye yomthetho waseUkraine ongeNkululeko Yesazela NeeNkonzo (Umthetho Wonqulo) ka-1991, owawufuna ukuba iinkonzo zifumane imvume kurhulumente ukuze zisebenzise izakhiwo ezirentwayo. INkundla Yomgaqo-siseko yagweba ngelithi ukucela imvume kurhulumente kuyangqubana nomthetho obonisa ukuba abantu banokukhonza ngokukhululekileyo. AmaNgqina KaYehova aseUkraine asivuyela esi sigwebo, kuba kwakunzima ukuba afumane iindawo zokurenta ukuze akhonze.
Amagosa Awawavumeli AmaNgqina Ukuba Aqhube Iinkonzo Zawo
Xa Umthetho Wonqulo wamiselwayo, amagosa anomkhethe asebenzisa lo mthetho ukuze aphelise izivumelwano zawo namaNgqina zokusebenzisa izakhiwo ukuze akhonze. Umzekelo woku koko kwenzeka ngehlobo lango-2012 xa amaNgqina KaYehova akumntla-mpuma weUkraine ayeza kuba nendibano yeentsuku ezintathu eSumy. Ayesele esisayinile isivumelwano ibe amalungiselelo okusebenzisa eli bala ayesele enziwe. Ngokuvumelana nomgaqo-siseko amaNgqina abaxelela abasemagunyeni ngale nkonzo yayiza kubakho. Xa kwakusele inyanga enye ukuba kubekho le nkonzo, Ibhunga Ledolophu yaseSumy lagqiba ekubeni ukubaxelela nje kwakunganelanga ibe oko lalikusekele kuMthetho Wonqulo. Ibhunga lalisithi amaNgqina ayemele afumane imvume ukuze akwazi ukulisebenzisa eli bala kwaye lona alizange libanike loo mvume.
Ngexesha elifutshane kwafuneka amaNgqina KaYehova aqhubele inkonzo yawo kwisixeko saseKharkiv nangona sikumgama oziikhilomita eziyi-200 ukusuka eSumy. Ngenxa yokutshintshwa kwendawo, amaNgqina ayi-3 500 kwafuneka azame amanye amacebo. Amanye awazange akwazi ukuya eKharkiv ngenxa yempilo okanye ngenxa yobudala. Amanye zange aye ngenxa yokuba awavunyelwanga emisebenzini ukanti amanye ayengenamali yokuya eKharkiv. Nakunyaka owalandelayo Ibhunga Ledolophu LaseSumy alizange livume ukuba babe nale nkonzo lisekela eso sigqibo kuMthetho Wonqulo.
UIllia Kobel, okwiofisi yasekuhlaleni yamaNgqina KaYehova wathi: “Ukungavunyelwa kwethu ukuba sisebenzise ibala eSumy ukuze sikhonze yayingeyonto iqalayo ukwenzeka. Kwiimeko ezininzi bekunzima ukufumana izakhiwo zokurenta ukuze sikhonzele kuzo.” Ngokomzekelo ngoMatshi 2012, amagosa edolophu yaseVinnytsia awazange awavumele amaNgqina ukuba asebenzise iholo erentwayo ukuze akhonze, kwanyanzeleka ukuba azame ezinye iindlela ngokukhawuleza. Kwiinyanga ezalandelayo emva koko, amagosa awazange alivumele ibandla laseMohyliv-Podilskyi ukuba lisebenzise esinye sezakhiwo ezirentwayo ukuze akhonze, nangona lalizisebenzisa kangangeminyaka emithathu. Kuba zazingekho ezinye iindawo ezifanelekileyo zokukhonzela, kwafuneka lisebenzise izindlu zabazalwana.
NgoFebruwari 2015, Inkundla yeNgingqi yaseVinnytsia iye yathi amaNgqina KaYehova ophula umthetho amaxesha amaninzi. Le nkundla yathi amaNgqina awazange ayicele imvume yokusebenzisa izakhiwo ukuze akhonzele kuzo ngaphandle kwaxa esebenzisa izindlu zabazalwana. Ukubaxelela nje kwakunganelanga.
AmaNgqina Afuna Kulungiswe Iingxaki Zomthetho
Kule minyaka yakutshanje, amaNgqina KaYehova ebekwazi ukudibana kwiindawo akhonzela kuzo ngaphandle kokuphazanyiswa ngurhulumente. Kodwa xa beza kuba neenkonzo zawo ezinkulu kuye kufuneke arente izakhiwo ekunokungena abantu abaninzi kuzo. Umgaqo-siseko waseUkraine uyazivumela iinkonzo ukuba zidibane kwizakhiwo ezirentwayo ngaphandle kweziphazamiso kodwa zimele zixelele amagosa aseburhulumenteni kwangethuba. UMnumzan’ uKobel wathi: “ Oyena nobangela wale ngxaki nguMthetho Wonqulo ophikisanayo nomgaqo-siseko, wona ongasinyanzeliyo ukuba sicele imvume kwabasemagunyeni. Ukuze silungise le ngxaki saye saxelela Igosa Elizimeleyo Lamalungelo Abantu kwiPalamente yaseUkraine.”
Umsebenzi weli gosa kukuqinisekisa ukuba ayahlonelwa amalungelo abantu baseUkraine akumgaqo-siseko nakumthetho welo lizwe. Emva kokuyijonga le ngxaki yamaNgqina KaYehova, eli gosa lavumelana nawo lisithi kukhona ukuphikisana phakathi komgaqo-siseko noMthetho Wonqulo. Umgaqo-siseko uyawavumela ukuba adibane kwizakhiwo ezirentwayo ukuba asifakile isicelo kwangethuba. Umthetho Wonqulo wona awuwavumeli ukuba adibane kwezi zakhiwo ngaphandle kokuba afake isicelo sokusisebenzisa kumagosa aseburhulumenteni kwintsuku ezilishumi ngaphambi kokuba azisebenzise.
Ngo-Oktobha 26, 2015, iofisi yeli gosa yafaka isicelo kwiNkundla Yomgaqo-siseko yaseUkraine iyichazela ngenxalenye yoMthetho Wonqulo onxamnye nomgaqo-siseko. Esi sicelo sathi ilungelo lokukhonza ngokukhululekileyo libalulekile kubo bonke abantu. Sicacisa ngokungakumbi ngeli lungelo, sathi: “Amazwe mawayeke ukubeka imithetho ephazamisa ilungelo labantu lokukhonza ngokukhululekileyo.” Ukuxhasa eli gosa, amaNgqina KaYehova abhala ileta emfutshane eya kwiNkundla yoMgaqo-siseko echaza iingxaki ebenazo ekurenteni izakhiwo ebekhonzela kuzo.
Inkundla Yomgaqo-siseko Iyawuphelisa Umthetho Wonqulo
Kwisigwebo seNkudla yoMgaqo-siseko sangoSeptemba 8, 2016, kwaqinisekiswa ukuba akukho mthetho uza kuphikisana nowomgaqo-siseko ibe abantu bangakhonza ngokukhululekileyo xa besifakile isicelo kumagosa aseburhulumenteni. Kwajongwa nangaphaya kwemithetho yelizwe ukuze kubonwe iGatya 9 leSindululo SaseYurophu Samalungelo Abantu, eliqinisekisa ngelungelo labantu lokukhonza ngokukhululekileyo, neGatya 11, elivumela abantu ukuba bakhonze ngokukhululekileyo ngaphandle kokuphazanyiswa ngurhulumente. INkundla yachaza ukungabikho semthethweni kwenxalenye 5 yeGatya 21 kuMthetho Wonqulo ka-1991, ofuna ukuba iinkonzo zifumane imvume kumagosa aseburhulumenteni ukuze zikwazi ukusebenzisa izakhiwo ezirentwayo.
Isigqibo Esivuyisayo
Ukuqhuba iinkonzo kwizakhiwo ezirentwayo akuxhomekekanga kumagosa karhulumente anokungabavumeli abantu ukuba bakhonze. Umgaqo-siseko uqinisekisa amaNgqina KaYehova ukuba aza kuvunyelwa azisebenzise izakhiwo ezirentwayo ukuze akhonze ukuba asifaka kwangethuba isicelo.
UMnumzan’ uKobel ethethela amaNgqina KaYehova angaphezu kwayi-140 000 uthi: “ Esi sigqibo seNkundla yoMgaqo-siseko siye senza sakwazi ukukhonza ngokukhululekileyo. Siyavuya kuba amagosa omthetho akazusiphazamisa xa sifuna ukusebenzisa ezi zakhiwo ukuze sikhonzele kuzo”


c: text/html

text:
Uphawu LweWatchtower—Uphawu Oludumileyo LwaseBrooklyn
Kangangeminyaka eyi-40, uphawu olukwikomkhulu lamaNgqina kaYehova olubhalwe ngamagama abomvu, anobude obuziimitha eziyi-4.6 laziwa ngabantu abaninzi baseNew York, abaninzi kubo baxhomekeke kulo ngexesha neqondo lobushushu.
UEboni olubonayo olu phawu xa ekwindlu yakhe eBrooklyn, uthi: “
Kumnandi ukukroba ngefestile ukuze ndibone ixesha neqondo lobushushu ngaphambi kokuba ndiye emsebenzini. Kundinceda ndifike ngexesha emsebenzini ndize ndinxibele loo mozulu.”
Ngaba olu phawu luza kube lukho kwiminyaka eyi-40 ezayo? Mhlawumbi alunakuhlala ixesha elingako. Ngenxa yokuba amaNgqina kaYehova eceba ukufudusela ikomkhulu lawo lehlabathi kwenye indawo, eso sigqibo siza kuxhomekeka kubanini abatsha beso sakhiwo.
Olu phawu lwafakwa kwiminyaka engaphezu kweyi-70 eyadlulayo ngumnini wokuqala weso sakhiwo. AmaNgqina kaYehova alutshintsha emva kokusithenga ngowe-1969.
Olu phawu lufuna ukusoloko lulungiswa. Izizukulwana ngezizukulwana zabafana bezisebenza kulo, zilungisa izinto ezifuna ukulungiswa yonke imihla.
Omnye owayesebenza ebusuku uthi: “
Ngolunye urhatya safumana ifowuni evela kumphathi weendaba zeTV. Wayefuna ukusixelela ukuba ixesha elikuphawu lwethu lusemva ngemizuzwana eyi-15. Wayefuna ukuba sililungise ukuze alifake kwiindaba zobo busuku. Ngoko nangoko igcisa elalisozela laya kulilungisa.”
Ukuze kuqinisekwe ukuba lichanile, olu phawu luye lwalungiswa kaliqela. Phakathi kwiminyaka yee-1980, kongezwa amaqondo obushushu abala ngokukaCelsius kolu phawu olwalukade luchaza ixesha kunye namaqondo obushushu abalwa ngokukaFahrenheit.
Ngo-2009, kwatshintshwa izibane ezidala kwafakwa ezisebenza kakuhle nezingasokolisiyo, nto leyo eyabangela ukuba nyaka ngamnye kuncitshiswe iindleko zokuzilungisa ngemali ezii-$4,000 (U.S.) Sithetha nje olu phawu lusebenzisa umbane omncinane kunalowo lalikade liwusebenzisa.

robotstxt: allowed

filter: keep


text:
ICANDELO 5
UThixo Usikelela UAbraham Nentsapho Yakhe
Inzala ka-Abraham iyanda. UThixo ukhusela uYosefu eYiputa
UYEHOVA wayesazi ukuba ngeny’ imini unyana wakhe oyintanda wayeza kubandezeleka aze afe. Isiprofeto esikwiGenesis 3:15 sayithi thsuphe loo nyaniso. Ngaba ikho indlela uThixo awayenokwenza ngayo ukuze uluntu luyiqonde intlungu awayeza kuba kuyo? IBhayibhile inomzekelo omhle osenza sikuqonde oku. UThixo wacela uAbraham ukuba abingelele ngonyana wakhe oyintanda uIsake.
UAbraham wayenokholo. Khumbula ukuba uThixo wayemthembise ukuba uMhlanguli okwaprofetwa ngaye okanye iMbewu yayiza kuvela ngoIsake. Eqinisekile ukuba uThixo wayenokumvusa uIsake, ngokuthobeka uAbraham waya kubingelela ngaye. Kodwa ingelosi eyayithunywe nguThixo yamnqanda kanye xa eza kwenza oko. Encoma uAbraham ngokuvuma kwakhe ukunikela ngeyona nto ayithandayo, uThixo waphinda izithembiso awayezenze kulo solusapho uthembekileyo.
Kamva uIsake wazala oonyana ababini, uEsawu noYakobi. Ngokwahlukileyo kuEsawu, uYakobi wayezixabisa izinto zokomoya, ibe uThixo wamvuza. UThixo wathiya uYakobi igama elinguSirayeli, yaye oonyana abali-12 bakaSirayeli baba ziintloko zezizwe zakwaSirayeli. Kodwa yenzeka njani into yokuba loo ntsapho ibe luhlanga olukhulu?
Kwenzeka uthotho lweziganeko xa inkoliso yabo nyana yammonelayo umninawa wabo uYosefu. Bamthengisa ebukhobokeni eYiputa. Kodwa uThixo walisikelela elo tyendyana lithembekileyo nelinenkalipho. Phezu kwazo nje izinto ezibuhlungu ezamehlelayo apho, ekugqibeleni uYosefu wakhethwa nguFaro, umlawuli waseYiputa, waza wamnika isikhundla esiphezulu. Oko kwenzeka ngexesha elifanelekileyo, kuba ngenxa yendlala uYakobi wathumela abanye boonyana bakhe ukuba baye kuthenga ukutya eYiputa—ibe kwathi kanti nguYosefu owongamela ukuthengiswa kokutya. Emva kweziganeko ezikhwankqisayo nezibangela imincili zokudibana kukaYosefu nabantakwabo ababesele beguqukile, uYosefu wabaxolela waza walungiselela ukuba intsapho yakowabo ifudukele eYiputa. Banikwa umhlaba omhle apho babeza kuhlala kakuhle baze bande. UYosefu waqonda ukuba uThixo wayengenelele ukuze azalisekise izithembiso Zakhe.
UYakobi owayesele aluphele waphila iintsuku zakhe zokugqibela eYiputa, ekunye nentsapho yakhe eyandayo. Xa wayesekhukweni lokufa, wachaza ukuba iMbewu ethenjisiweyo, okanye uMhlanguli wayeya kuba nguMlawuli onamandla owayeza kuvela kumnombo wonyana wakhe uYuda. Ngaphambi kokuba naye afe, uYosefu wathi ngenye imini uThixo wayeza kuyikhupha intsapho kaYakobi eYiputa.
—Oku kusekelwe kwiGenesis isahluko 20 ukusa kwesama-50; nakumaHebhere 11:17-22.


text:
Iqela lenkampani yaseBika eGcuwa, Ivili Loboya, lifumene elona wonga liphezulu ngethuba bekubanjwe umsitho wokuwonga amakhosikazi akwicandelo lezolimo kwihotele i-ICC eMonti ngokuhlwa kwangoLwesine .
Ivili Loboya, indibanisela eyenza uthotho lweemveliso ezenziwe ngoboya bebhokhwe ezintle kunene ezifana neempahla zokunxiba nezokuhombisa ngokohlukana kwazo, iqashe abantu abangaphaya kwamashumi amabini kwaye ithenga uboya, obukwaquka nobegusha, kumafama asakhasayo ale ngingqi angaphaya kwamakhulu amathathu.
Ivili Loboya, elikhokelwa nguGqirha Vuyo Mahlati, liwongwe njengeentshatsheli zephondo.
Ethetha ngala mawonga, uMphathiswa weSebe loPhuhliso lwaMaphandle kwakunye nezoLimo uMlibo Qoboshiyane, uthi le yindlela yokukhuthaza amakhosikazi akweli candelo.
UQoboshiyane uthi la makhosikazi aphuma nkalwana zonke zecandelo lezolimo ukuba ngabafuyi, abalimi kwanabavelisi, kwaye uthi bonelisekile belisebe ukubona umgangatho weemveliso ezenziwa ngamakhosikazi.
Lo kaQoboshiyane ukwathe bazakuqhubeka belixhasa icandelo lezolimo eMpuma Koloni kuba ekholelwa ukuba ngowona mqolo kukhuselo lokutya ephondweni. Inkulumbuso yaseMpuma Koloni uPhumulo Masualle ebewazimasile la mawonga nalapho akhuthaze amanina ukuba aqine nangakumbi kweli candelo.
Amanye amawonga alo msitho lelo lomvelisi wasezilalini elifunyenwe lusapho lakwaDiko eAmathole, abavelisi abangamafama asakhasayo apho kuphemelele ifama iAbambo Farm yase-OR Tambo, abavelisi abangoomathenga ethengisa apho kuphemelele ifama iUitkomst yaseSarah Baartman, ze oyena mfama wasetyhini ogqwesileyo yanguZona Nzimande waseAlfred Nzo.


text:
1:1 Umbono kaObhadiya. Itshilo iNkosi uYehova ngokusingisele kwelakwaEdom, ukuthi, Sive udaba oluvela kuYehova, kuthunywe isigidimi ezintlangeni sokuthi, Suka nime, sisukele phezulu kulo, silwe nalo.
1:2 Yabonani, ndikwenze wamncinane ezintlangeni, udelekile kakhulu.
1:3 Ukukhukhumala kwentliziyo yakho kukulukuhlile, wena uhleliyo emfanteni wengxondorha, okhaya liphezulu, othi entliziyweni yakhe, Ngubani na oya kundihlisela ehlabathini?
1:4 Ukuba uthe wakhela phezulu njengexhalanga, nokuba ithe indlu yakho yabekwa phakathi kweenkwenkwezi, ndokuhlisa nalapho; utsho uYehova.
1:5 Ukuba amasela ebethe eza kuwe, ukuba amanyangaza ebethe eza ebusuku (hayi, ukunqunyulwa kwakho!), ebengayi kuba anele na? Ukuba babethe beza kuwe abavuni beediliya, babengayi kushiya okungabhikicwayo na?
1:6 Hayi, ukuphengululeka kwezinto zakwaEsawu! Hayi ukukhanukwa kwezinto zakhe eziqhushekiweyo!
1:7 Onke amadoda abenqophisene nawe akukhaphile, ada esa emdeni; akulukuhlile, akweyisile amadoda abexolelene nawe. Isonka sakho asenze inxeba okulalwa ngalo, phantsi kwakho. Akukho kuqonda kuye.
1:8 Andiyi kuthi na ngaloo mini, utsho uYehova, ndizitshabalalise izilumko kwaEdom, neengqondi ezintabeni zakwaEsawu?
1:9 Aya kuqhiphuka umbilini amagorha akho, Teman, ukuze banqanyulwe bonke ezintabeni zakwaEsawu ngokubulawa.
1:10 Ngenxa yokumgonyamela kwakho umninawa wakho uYakobi, kuya kukugubungela ukudana, unqanyulwe ngonaphakade.
1:11 Ngemini owabumi malunga naye, mini abasemzini bathimba ubutyebi bakhe, abolunye uhlanga beza emasangweni akhe, bayenzela amaqashiso iYerusalem: nawe wawunjengomnye wabo.
1:12 Musa ukukhangela kwimini yomninawa wakho ngemini yeshwangusha lakhe, ungabavuyeleli oonyana bakaYuda ngemini yenkxwaleko yabo; ungasineki ngemini yembandezelo.
1:13 Musa ukungena esangweni labantu bam ngemini yeshwangusha labo, ungakhangeli nawe ebubini babo ngemini yeshwangusha labo, ungasi sandla ebutyebini babo ngemini yeshwangusha labo.
1:14 Musa ukuma ekwahlukaneni kweendlela, ukuze unqumle abasabayo bakubo; ungabanikeli abaseleyo bakubo ngemini yembandezelo.
1:15 Ngokuba isondele imini kaYehova kuzo zonke iintlanga. Njengoko wenze ngako, kuya kwenjiwa njalo kuwe; okwenzileyo kuya kubuyela entlokweni yakho.
1:16 Ngokuba njengoko nisele ngako entabeni yam engcwele, ziya kuhlala zisela ngokunjalo zonke iintlanga, zisele zibizele, zibe njengabangabangakho.
1:17 Ke, entabeni yeZiyon kuya kubakho okusindileyo, kube yingcwele; indlu kaYakobi izihluthe iindawo eyazihluthwayo.
1:18 Indlu kaYakobi iya kuba ngumlilo, nendlu kaYosefu ibe lilangatye; indlu kaEsawu ibe ziindiza, batshise phakathi kwabo, babadle, kungabikho usalayo wasendlwini kaEsawu; ngokuba uYehova uthethile.
1:19 Abakwelasezantsi bozithimba iintaba zakwaEsawu; nabasezithabazini bahluthe amaFilisti; bahluthe isisimi sakwaEfrayim, nesisimi sakwaSamari; uBhenjamin ahluthe elaseGiliyadi.
1:20 Abathinjwa bakule mpi yonyana bakaSirayeli baya kubahlutha abangamaKanan, bade base eTsarefa, abathinjwa baseYerusalem abaseSefaradi bahluthe imizi yelasezantsi.
1:21 Konyuka abasindisi entabeni yeZiyon, ukuze bazigwebe iintaba zakwaEsawu, ubukumkani bube bobu kaYehova.


text:
Chapter 1
1 UPawulos, umpostile kaYesu Kristu, ngokommiselo kaThixo uMsindisi wethu, neNkosi yethu uYesu Kristu, iThemba lethu,
2 ubhalela uTimoti, umntwana wakhe kanye ngokwaselukholweni; uthi, Makube lubabalo, inceba, uxolo, oluvela kuThixo uBawo, noKristu Yesu iNkosi yethu.
3 Njengoko ndakuyalayo ukuba uhlale e-Efese, ndakuba mna ndisiya kwelaseMakedoni, ndenjenjalo ukukuyala nangoku, ukuze ubathethele abanye, bangafundisi mfundiso yimbi;
4 kananjalo banganyamekeli zintsomi namilibo yakuzalwa engaphele ndawo, izinto ezo ezibanga iimbuzwano, zingahambisi lona ulwakho lukaThixo olungokholo.
5 Ke intsingiselo yoyalo iluthando oluphuma entliziyweni ehlambulukileyo, nasesazeleni esilungileyo, naselukholweni olungahanahanisiyo;
6 abathe abathile, beziphosile ezo nto, baphambukela ekuthetheni okungento yanto;
7 bethanda ukuba ngabafundisi bomthetho, phofu bengaziqiqi izinto abazithethayo, kwanezo bazingqinayo.
8 Siyazi ke ukuba umthetho mhle, ukuba umntu uthi awuphathe ngokomthetho;
9 ngokwazi oku, ukuba umthetho lo awuwiselwe lungisa, uwiselwe ke abachasene nomthetho, nabangenakululama, abangahloneli Thixo, nabangaboni, abangengcwele, nabahlambeli, ababethiyise nababethi-nina, izigwinta,
10 abenzi bombulo, amadoda alalanayo, amasela abantu, amaxoki, amafunga-buxoki, nokuba kukho nto yimbi ichasene nemfundiso ephilileyo;
11 ngokweendaba ezilungileyo zozuko lukaThixo osikelelekileyo, endaphathiswa zona mna.
12 Kananjalo ndinombulelo kowandomelezayo, uKristu Yesu iNkosi yethu, kuba wandibalela ekuthini ndithembekile, endimisela ebulungiselelini;
13 nakuba ngaphambili ndandingumnyelisi, nomtshutshisi, nomphathi kakubi; ndesuka ndenzelwa inceba, ngokuba ndakwenza oko ndingazi, ndisekungakholweni;
14 ke lwanda ngokuncamisileyo ubabalo lweNkosi yethu, lunokholo nothando olukuKristu Yesu.
15 Lithembekile ilizwi eli, lifanelwe kukwamkelwa konke, eli lokuba uKristu Yesu weza ehlabathini ukuba asindise aboni; endingomkhulu kubo mna;
16 noko ke ndesuka ndenzelwa inceba ngenxa yoku, ukuze uYesu Kristu akubonakalalisele kum, mna ungomkhulu, konke ukuzeka kade umsindo, ndibe ngumzekelo kwabo baza kukholwa kuye, base ebomini obungunaphakade.
17 Ke kaloku, kuye uKumkani wawo amaphakade, ongenakonakala, ongenakubonakala, kuThixo olumkileyo yedwa, makubekho imbeko nozuko, kuse emaphakadeni asemaphakadeni. Amen.
18 Olu yalo ndilubeka phambi kwakho, mntwana wam Timoti, ngokweziprofeto ezandulelayo ngawe, ukuze ulwe ngazo ukulwa okuhle,
19 unokholo nesazela esilungileyo, ethe inxenye, isigibile, yaphukelwa ngumkhombe mayelana nokholo;
20 inoHimenayo noAlesandire, endabanikelayo kuSathana, ukuze baqeqeshwe ukuba banganyelisi.


text:
Chapter 16
1 Wathi uYehova kuSamuweli, Uya kumlilela kude kube nini na uSawule, ndimcekisile nje ukuba angabi kumkani kumaSirayeli? Zalisa isigodlo sakho ngeoli, uhambe; ndiya kukuthumela kuYese waseBhetelehem; ngokuba ndizibonele ukumkani koonyana bakhe.
2 Wathi uSamuweli, Ndothini na ukuya? USawule uya kuva, andibulale. Wathi uYehova, Thabatha ithokazi lenkomo uye nalo, uthi, Ndize kubingelela kuYehova.
3 Ummemele embingelelweni uYese; ndokwazisa mna into owoyenza, undithambisele endiya kuthetha kuwe ngaye.
4 Wakwenza uSamuweli akuthethileyo, waya eBhetelehem. Othuka ke amadoda amakhulu omzi, eza kumkhawulela, athi, Uza uxolile na?
5 Wathi, Ndixolile; ndize kubingelela kuYehova; zingcwaliseni, nize nam embingelelweni. Wamngcwalisa uYese noonyana bakhe, wabamemela embingelelweni.
6 Kwathi, ekuzeni kwabo, wabona uEliyabhi, wathi, Inene, uphambi koYehova umthanjiswa wakhe.
7 Wathi uYehova kuSamuweli, Musa ukukhangela imbonakalo yakhe, nokuphakama kwesithomo sakhe, ngokuba ndimcekisile. Andikhangeli njengokukhangela komntu; ngokuba umntu ukhangela umphandle, uYehova ukhangela intliziyo.
8 UYese wabiza uAbhinadabhi, wamgqithisa phambi koSamuweli. Wathi, Nalo uYehova akamnyulanga.
9 UYese wagqithisa uShama. Wathi, Nalo uYehova akamnyulanga.
10 UYese wagqithisa ke oonyana bakhe abasixhenxe phambi koSamuweli. Wathi uSamuweli kuYese, Aba uYehova akabanyulanga.
11 Wathi uSamuweli kuYese, Awonke na amakhwenkwe akho? Wathi, Kusasele encinane; nantso isalusa impahla emfutshane. Wathi uSamuweli kuYese, Thumela iye kubizwa; ngokuba asiyi kuhlala esidlweni, ide ifike apha.
12 Wathumela wayizisa. Yaye ingqombo, emahle amehlo ayo, intle nembonakalo yayo. Wathi uYehova, Suka ume, umthambise; ngokuba nguye lo.
13 USamuweli wathabatha isigodlo seoli, wamthambisa esesazulwini sabakhuluwa bakhe. UMoya kaYehova wamfikela ngamandla uDavide, ukususela kuloo mini. Wesuka ke uSamuweli, waya eRama.
14 Ke uMoya kaYehova wemka kuSawule; wadandathekiswa ngumoya ombi ophuma kuYehova.
15 Bathi abakhonzi bakaSawule kuye, Yabona, udandathekiswa ngumoya ombi ophuma kuThixo.
16 Inkosi yethu mayithethe, abakhonzi bakho abaphambi kwakho baye kufuna indoda ekwaziyo ukubetha uhadi; kuthi, wakuba phezu kwakho umoya ombi ophuma kuThixo, ilubethe ngesandla sayo, kulunge kuwe.
17 Wathi uSawule kubakhonzi bakhe, Khanindikhangelele indoda ebetha kamnandi, niyizise kum.
18 Waphendula omnye umfana wathi, Yabona, ndibone unyana kaYese waseBhetelehem okwaziyo ukubetha; ligorha elinobukroti, indoda yokulwa, iciko lokuthetha, umfo omhle; uYehova unaye.
19 USawule wathuma abathunywa kuYese, wathi, Mthumele eze kum uDavide, unyana wakho, osempahleni emfutshane.
20 UYese wathabatha iesile, kubotshelelwe izonka kulo, nentsuba yewayini, netakane lalinye lebhokhwe, wathumela ngoDavide unyana wakhe kuSawule.
21 Weza uDavide kuSawule, wema phambi kwakhe; wamthanda kakhulu, waba ngumphathi weentonga zakhe.
22 Wathumela uSawule kuYese, esithi, Makeme phambi kwam uDavide; kuba ubabalwe ndim.
23 Kwathi, wakufika umoya ombi kaThixo kuSawule, uDavide wathabatha uhadi, wabetha ngesandla sakhe; kwee qabu kuSawule, kwalunga kuye, wemka kuye umoya ombi.


text:
Chapter 18
1 Akuzithetha uYesu ezi zinto, waphuma nabafundi bakhe, waya phesheya komlanjana oyiKidron, apho kwakukho umyezo, awangena kuwo yena nabafundi bakhe.
2 NoYuda ke, lowo umngcatshayo, ubeyazi indawo leyo; kuba uYesu ubesakubutha futhi khona apho nabafundi bakhe.
3 Athi ngoko uYuda, ethabathe ibutho lamasoldati namadindala kubabingeleli abakhulu nabaFarisi, eze khona enezikhanyiso nezibane neentonga.
4 Ezazi ngoko uYesu zonke izinto ezimzelayo, waphuma, wathi kubo, Nifuna bani na?
5 Bamphendula bathi, UYesu umNazarete. Athi kubo uYesu, Ndinguye. Wabemi ke nabo uYuda, lowo umngcatshayo.
6 Akutsho ngoko kubo ukuthi, Ndinguye, bahlehla, bawa emhlabeni.
7 Wabuya ke wababuza esithi, Nifuna bani na? Bathi ke bona, UYesu umNazarete.
8 Waphendula uYesu wathi, Ndinixelele ukuba ndinguye; ukuba ngoko nifuna mna, bayekeni aba bemke;
9 ukuze lizaliseke ilizwi awalithethayo elithi, Kwabo undinike bona, andilahlekwanga namnye.
10 Uthe ngoko uSimon Petros, enekrele, walirhola, wamxabela umkhonzi wombingeleli omkhulu, wamnqamla indlebe yokunene; laye igama lomkhonzi lowo linguMalko.
11 Uthe ngoko uYesu kuPetros, Lifake ikrele lakho esingxotyeni salo; indebe andinikileyo uBawo andisayi kuyisela na?
12 Ibutho ngoko lamasoldati, nomthetheli-waka, namadindala amaYuda, bambamba uYesu, bambopha,
13 bamrholela kuAnas kuqala; kuba wayengusomfazi kuKayafa, obengumbingeleli omkhulu ngaloo mnyaka.
14 Ke kaloku uKayafa wayengulowo wabhunga namaYuda ngokuthi, Kuyinto elungileyo, ukuba umntu omnye atshabalale ngenxa yabantu.
15 Ke kaloku uSimon Petros wayemlandela uYesu, naye omnye umfundi. Loo mfundi ke wayesazeka kumbingeleli omkhulu, wangena noYesu entendelezweni yombingeleli omkhulu.
16 UPetros ke ubemi ngasesangweni ngaphandle. Waphuma ke omnye umfundi, lowo ubesazeka kumbingeleli omkhulu, wathetha nomgcini-sango, wamngenisa uPetros.
17 Sithi ngoko isicakazana esingumgcini-sango kuPetros, Ingaba nawe ungowabafundi balo mntu yini na? Athi yena, Andinguye.
18 Ke kaloku kwakumi khona abakhonzi namadindala bebase umlilo wamalahle, ngokuba bekubanda; bamana besotha, waye ke uPetros emi nabo esotha.
19 Umbingeleli omkhulu ngoko wambuza uYesu ngabafundi bakhe, nangayo imfundiso yakhe.
20 Wamphendula uYesu wathi, Mna ndathetha ngokungafihlisiyo kulo ihlabathi; mna bendihleli ndifundisa endlwini yesikhungu nasetempileni, apho amaYuda ebesakubuthelana khona, evela kumacala onke; emfihlekweni andithethanga nto.
21 Yini na ukuba ubuze kum? Buza kwabo bayivileyo into endayithetha kubo; uyabona, aba bayakwazi oko ndakuthethayo.
22 Ke kaloku, akubon’ ukuba utshilo, elinye lamadindala, elalimi khona, lammonxoza uYesu, lathi, Wenjenje na ukumphendula umbingeleli omkhulu?
23 Waliphendula uYesu wathi, Ukuba ndithethe kakubi, ngqinela ububi obo; kodwa ukuba ndithethe kakuhle, undibethelani na?
24 UAnas wamthumela ebotshiwe kuKayafa umbingeleli omkhulu.
25 Ke kaloku uSimon Petros wayemi esotha; bathi ngoko kuye, Ingaba nawe ungowabafundi bakhe yini na? Wakhanyela yena wathi, Andinguye.
26 Athi omnye umkhonzi wombingeleli omkhulu, osisalamane salowo uPetros wamnqamla indlebe, Andikubonanga mna Yini na emyezweni unaye?
27 Wabuya ke wakhanyela uPetros. Yasuka yalila kwaoko inkuku.
28 Bamsusa ngoko uYesu kuKayafa, bamsa kwindlu yerhuluneli; bekukusasa ke oko; bona abangenanga endlwini yerhuluneli, ukuze bangadyobheki, ukuze bayidle ipasika.
29 Waphuma ke uPilato waya kubo, wathi, Nimisa tyala lini na kuye lo mntu?
30 Baphendula bathi kuye, Ukuba ebengenguye umenzi wobubi yena, singe singamnikelanga kuwe.
31 Wathi ngoko uPilato kubo, Mthabatheni nina, nimgwebe ngesiko lenu. Athi ngoko amaYuda kuye, Akuvumelekile kuthi ukuba sibulale umntu;
32 ukuze ilizwi likaYesu lizaliseke awalithethayo, eqondisa ukuba kukufa kuni na abeza kufa ngako.
33 Wabuya ngoko wangena uPilato endlwini yerhuluneli, wambiza uYesu, wathi kuye, Wena unguye na uKumkani wamaYuda?
34 Umphendule uYesu, wathi, Uyithetha le nto iphuma kuwe, wayixelelwa ngabanye ngam, sini na?
35 Waphendula uPilato wathi, Kanene, mna ndingumYuda na? Luhlanga lwakowenu nababingeleli abakhulu abakunikeleyo kum; wenze ntoni na?
36 Waphendula uYesu wathi, Ubukumkani bam asibubo obeli hlabathi; ukuba bebububo obeli hlabathi ubukumkani bam, amakhonza am ange ezama, ukuze ndinganikelwa kumaYuda; ngoku ke ubukumkani bam asibobalapha.
37 Wathi ke uPilato kuye, Hina ke, ungukumkani na wena? Waphendula uYesu wathi, Nawe uthi ndingukumkani Mna ndizalelwe oku; ndizele oku ehlabathini, ukuze ndiyingqinele inyaniso. Bonke abangabenyaniso bayaliva ilizwi lam.
38 Athi uPilato kuye, Yintoni na yona inyaniso? Akuba etshilo, wabuya waphuma waya kumaYuda, athi kuwo, Mna andifumani nalinye ityala kuye.
39 Ke kaloku ninesiko lokuba ndinikhululele abe mnye ngepasika; ninga ke ndinganikhululela uKumkani wamaYuda na?
40 Babuya ngoko bonke bankqangaza, besithi, Mayingabi ngulo, mayibe nguBharabhas. Waye ke uBharabhas lo esisihange.


text:
Chapter 35
1 Inemihlali intlango nomqwebedu; iyagcoba inkqantosi, iyadubula njengomfiyo.
2 Iyatyatyamba, ithi rhoqo; iyagcoba, ewe, iyagcoba, imemelele, inikwe ubuqaqawuli beLebhanon, ubungangamela beKarmele neSharon; ezo ndawo ziya kububona ubuqaqawuli bukaYehova, ubungangamela boThixo wethu.
3 Yomelezani izandla eziwileyo, niwaqinise amadolo agexayo.
4 Yithini kwabantliziyo zingxamayo, Yomelelani, ningoyiki. Yabonani, uThixo wenu uyeza enempindezelo, enembuyekezo kaThixo; uya kuza yena anisindise.
5 Aya kuvulwa amehlo eemfama, zivulwe iindlebe zezithulu;
6 size sitsibe njengexhama isiqhwala, lumemelele ulwimi lwesidenge; ngokuba kuya kugqobhoka amanzi entlango, nemilambo enkqantosini;
7 isanga sibe lidike, neendawo ezinxaniweyo zimpompoze amanzi. Esikhundleni sempungutye, apho ibuthuma khona, kuya kuba butyani neengcongolo nemikhanzi.
8 Kuya kubakho umendo khona, kubekho indlela, kuthiwe ukubizwa kwayo, yindlela engcwele le. Akuyi kudlula nto iyinqambi ngayo; yeyabo yona: abahamba loo ndlela— nabazizihula abayi kulahleka kuyo.
9 Akuyi kubakho ngonyama khona, aliyi kuqabela khona irhamncwa eliqwengayo; aliyi kufunyanwa khona; kuya kuhamba khona abakhululwe ngokuhlawulelwa;
10 abakhululwa bakaYehova babuye beze eZiyon bememelela; benovuyo olungunaphakade phezu kweentloko zabo; baya kufumana imihlali nemivuyo, sisabe isingqala nosizi.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
27 Waqhubeka uYehova ethetha kuMoses, esithi:
2 “Thetha koonyana bakaSirayeli, uthi kubo, ‘Xa athe umntu wenza umnikelo wesibhambathiso esikhethekileyo+ wemiphefumlo kuYehova ngokwexabiso elithelekelelwayo,
3 yaye ilelendoda esusela kwiminyaka engamashumi amabini ubudala ukusa kwengamashumi amathandathu eminyaka ubudala, limele ixabiso elo lithelekelelwayo libe ziishekele ezingamashumi amahlanu zesilivere ngokweshekele yendawo engcwele.
4 Kodwa ukuba libhinqa, ngoko ke ixabiso elithelekelelwayo limele libe ngamashumi amathathu eeshekele.
5 Ukuba ubudala buthabathela kominyaka mihlanu kuse kumashumi amabini eminyaka, ngoko ke ixabiso elithelekelelwayo loyindoda limele libe ziishekele ezingamashumi amabini lize elebhinqa libe ziishekele ezilishumi.
6 Ukuba ubudala buthabathela konenyanga enye kuse koneminyaka emihlanu, ngoko ke ixabiso elithelekelelwayo loyindoda limele libe ziishekele ezintlanu+ zesilivere lize lona ixabiso elithelekelelwayo lebhinqa libe ziishekele ezintathu zesilivere.
7 “‘Ukuba ke ubudala buthabathela koneminyaka engamashumi amathandathu nangaphezulu, ukuba uyindoda, ixabiso elithelekelelwayo limele libe ziishekele ezilishumi elinesihlanu lize elebhinqa libe ziishekele ezilishumi.
8 Kodwa ukuba uhlwempuzeke kakhulu ukuba angalifikelela ixabiso elo lithelekelelwayo,+ umele ke ngoko amiswe phambi kombingeleli, aze umbingeleli ambekele ixabiso.+ Umbingeleli uya kumbekela lowo ubhambathisileyo ixabiso elivumelana noko anokukufikelela.+
9 “‘Ukuba sisilo esinjengezo kwenziwa ngazo umnikelo kuYehova, yonke loo nto ubani anikela ngayo kuYehova yoba ngcwele.+
10 Akanakuzisa enye endaweni yayo, yaye akanakwananisa elungileyo ngembi okanye embi ngelungileyo. Kodwa ukuba kwenzekile ukuba ananise isilo ngesilo, masibe ngcwele sona kwaneso kwananiswe ngaso.
11 Ke ukuba siso nasiphi na isilo esingahlambulukanga+ esinganikelwayo kuYehova,+ umele asimise isilo eso phambi kombingeleli.+
12 Wothi ke yena umbingeleli abeke ixabiso laso ngokokulunga nokungalungi kwaso. Ngokokuthelekelela+ kombingeleli, yoba lixabiso laso elo.
13 Kodwa ukuba ufuna ukusithenga kwakhona, umele ongezelele isahlulo sesihlanu+ kwixabiso laso elithelekelelweyo.
14 “‘Xa athe umntu wayingcwalisa indlu yakhe ukuba ibe ngcwele kuYehova, umbingeleli umele amisele ixabiso layo ngokokulunga nokungalungi kwayo.+ Ifanele ibize ngokwexabiso elo umbingeleli alimiseleyo.
15 Kodwa ukuba lowo uyingcwalisileyo ufuna ukuyithenga kwakhona indlu yakhe, umele ke ngoko ongezelele isahlulo sesihlanu kwimali elixabiso layo elithelekelelweyo;+ yothi ke ibe yeyakhe.
16 “‘Ukuba umntu uthe wangcwalisa kuYehova ngenxalenye yentsimi elilifa lakhe,+ ixabiso layo elithelekelelwayo malilinganiselwe ngokwembewu yayo: ukuba yihomere+ yembewu yerhasi, ngoko yoba ziishekele ezingamashumi amahlanu zesilivere.
17 Ukuba intsimi yakhe uyingcwalisa ukususela kunyaka weNtlokoma+ kuse phambili, ifanele ibize ngokwexabiso elithelekelelwayo.
18 Ukuba uyingcwalisa intsimi yakhe emva kweNtlokoma, umbingeleli umele ambalele ixabiso layo ngokweminyaka eseleyo ukusa kunyaka weNtlokoma elandelayo, kuze kuphungulwe kwixabiso elithelekelelwayo.+
19 Kodwa ukuba lowo uyingcwalisileyo uye wayithenga kwakhona intsimi leyo, umele ke ngoko ongezelele isahlulo sesihlanu kwimali yexabiso elithelekelelweyo, ize ke ngokuqinisekileyo ibe yeyakhe.+
20 Ukuba akayithenganga kwakhona intsimi leyo kodwa kunoko yasuka yathengiselwa mntu wumbi, ayinakuba sathengwa kwakhona.
21 Ekukhululweni kwayo loo ntsimi ngeNtlokoma yoba ngcwele kuYehova, njengentsimi enikelweyo.+ Yoba lilifa lombingeleli.+
22 “‘Ukuba uthe wangcwalisa kuYehova intsimi ayithengileyo engeyonxalenye yentsimi elilifa lakhe,+
23 umbingeleli umele ambalele ixabiso layo elithelekelelwayo ukusa kunyaka weNtlokoma, yaye umele alihlawule ngalo olo suku ixabiso layo elithelekelelwayo.+ Lona loba yinto engcwele kuYehova.+
24 Ngonyaka weNtlokoma woyibuyisela intsimi leyo kulowo wayithenga kuye, kulowo lilelakhe ilifa lomhlaba.+
25 “‘Xabiso ngalinye elithelekelelwayo malilinganiswe ngokweshekele yendawo engcwele. Ishekele yoba ziigera ezingamashumi amabini.+
26 “‘Lizibulo lodwa lesilo, elizalwa njengezibulo likaYehova,+ elingayi kungcwaliswa mntu. Nokuba liyinkunzi yenkomo okanye liyimvu, lelikaYehova.+
27 Ukuba lelesilo esingahlambulukanga+ yaye emele alikhulule ngokuvumelana nexabiso elithelekelelwayo, umele ke ngoko ongezelele isahlulo sesihlanu kulo.+ Kodwa ukuba alithengwanga kwakhona, limele ke ngoko lithengiswe ngokwexabiso elithelekelelwayo.
28 “‘Kuphela nje makungabikho nanye into enikelweyo emele ithengiswe, athe umntu wayithabatha ezintweni zakhe zonke waza wayinikela kuYehova ukuze itshatyalaliswe,+ enoba ngumntu okanye sisilo okanye yintsimi elilifa lakhe, yaye makungabikho nanye into enikelweyo ethi ithengwe kwakhona.+ Iyeyona nto ingcwele kuYehova.
29 Makungabikho namnye umntu onikelwe kwintshabalalo othi akhululwe.+ Ufanele abulawe afe.+
30 “‘Sishumi+ ngasinye somhlaba, sembewu yomhlaba neseziqhamo zomthi, sesikaYehova. Singcwele kuYehova.
31 Yaye ukuba umntu ufuna ukusithenga kwakhona isishumi sakhe, ufanele ongezelele kuso isahlulo sesihlanu saso.+
32 Ngokuphathelele isishumi ngasinye somhlambi weenkomo nesomhlambi wezimvu, yonke into edlula ngaphantsi kwentonga egoso-goso,+ eyeshumi kuzo yoba ngcwele kuYehova.
33 Makangahlolisisi ukuba ilungile okanye imbi, yaye angananisi ngayo. Kodwa ukuba uthe wananisa ngayo, yoba ngcwele yona kwanaleyo kwananiswe ngayo.+ Mayingathengwa kwakhona.’”
34 Yiyo leyo imiyalelo+ uYehova awayinika uMoses njengemiyalelo yoonyana bakaSirayeli eNtabeni yaseSinayi.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Levitikus 27
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
24 Noko ke, ngosuku lokuqala lweveki, ekuseni kakhulu baya engcwabeni, bephethe iziqholo ababezilungisile.+
2 Kodwa bafumana ilitye liqengqwe lesuka kwingcwaba lenkumbulo,+
3 yaye xa bangenayo abazange bawufumane umzimba weNkosi uYesu.+
4 Ngoxa babedidekile koku, khangela! amadoda amabini awayenezinxibo ezibengezelayo ema ngakubo.+
5 Njengoko aba bafazi bothukayo yaye beqondele emhlabeni, la madoda athi kubo: “Kutheni nifuna Lowo uphilayo phakathi kwabafileyo nje?
6 [[Akakho apha, uvusiwe.]]+ Khumbulani indlela awathetha ngayo kuni ngoxa wayeseseGalili,+
7 esithi uNyana womntu umele anikelwe kwizandla zabantu abanesono, abethelelwe aze avuke ngomhla wesithathu.”+
8 Ngoko bawakhumbula+ amazwi akhe,
9 yaye babuya kwingcwaba lenkumbulo baza bazixela zonke ezi zinto kwabalishumi elinanye nakubo bonke abanye.+
10 YayinguMariya Magadala, noYowana,+ noMariya unina kaYakobi. Kanjalo, nabanye abafazi+ ababekunye nabo babebaxelela abapostile ezi zinto.
11 Noko ke, la mazwi abonakala njengemfitshimfitshi kubo yaye babengabakholelwa+ aba bafazi.
12 [[Kodwa uPetros wesuka wabalekela engcwabeni lenkumbulo, yaye wagoba, wazibona izibopho zizodwa. Ngoko wemka, emangalisiwe koko kwakwenzekile.]]
13 Kodwa, khangela! kanye ngaloo mini ababini kubo babehamba besiya kwidolophana ekumgama omalunga neekhilomitha ezilishumi elinanye ukusuka eYerusalem, egama liyiEmawusi,
14 kwaye babencokola ngazo zonke ezi zinto+ zazenzekile.
15 Njengoko babencokola yaye bexubusha, uYesu wasondela+ waza wahamba nabo;
16 kodwa amehlo abo ayebanjiwe ukuba bangamqondi.+
17 Wathi kubo: “Zizinto zini na ezi nihamba nixambulisana ngazo?” Kwaye bema ngxi belusizi ebusweni.
18 Ekuphenduleni omnye ogama linguKleyopa wathi kuye: “Nguwe wedwa na umphambukeli eYerusalem ukuba ungazazi izinto ezenzekileyo kuyo ngezi mini?”
19 Waza wathi kubo: “Ziphi na izinto?” Bathi kuye: “Izinto eziphathelele uYesu umNazarete,+ owaba ngumprofeti+ onamandla ngomsebenzi nelizwi phambi koThixo nabo bonke abantu;
20 nendlela ababingeleli abaziintloko nabalawuli bethu abamnikela ngayo kwisigwebo sokufa baza bambethelela.+
21 Kodwa besithembe ukuba lo mntu nguye owayemiselwe ukuhlangula uSirayeli;+ ngapha koko, olu lusuku lwesithathu ukususela ekwenzekeni kwezi zinto.
22 Ngaphezu koko, abafazi abathile+ phakathi kwethu basikhwankqisile, ngenxa yokuba bebeye kwasekuseni kwingcwaba lenkumbulo
23 kodwa abawufumananga umzimba wakhe yaye bafike besithi babone nombono ongaphaya kowemvelo weengelosi, ezithe uyaphila.
24 Ngokubhekele phaya, bambi kwabo bakunye nathi baya engcwabeni lenkumbulo;+ bafika kunjengoko babetshilo abafazi, kodwa abambonanga yena.”
25 Ngoko wathi kubo: “Owu nina bangenangqiqo nabantliziyo ingakhawuleziyo ukukholelwa zonke izinto abazithethayo abaprofeti!+
26 Kwakungeyomfuneko na ngoKRISTU ukubandezeleka+ zezi zinto nokungena kuzuko lwakhe?”+
27 Yaye eqalela kuMoses+ nakubaProfeti+ bonke wabatolikela izinto eziphathelele yena kuzo zonke iZibhalo.
28 Ekugqibeleni basondela kwidolophana leyo babehambele kuyo, yaye wenza ngokungathi uyagqitha.
29 Kodwa bamcenga, besithi: “Hlala nathi, ngenxa yokuba kuyahlwa nemini sele ithambekile.” Ngako oko wangena wahlala nabo.
30 Yaye njengoko wayengqendeve nabo esidlweni wathabatha isonka, wasisikelela, wasiqhekeza waza wabanika sona.+
31 Ngako oko amehlo abo avuleka ngokupheleleyo baza bamqonda; yaye wathi shwaka kubo.+
32 Kwaye bathi omnye komnye: “Bezingavuthi na iintliziyo zethu njengoko ebethetha nathi endleleni, njengoko ebesivulela ngokupheleleyo iZibhalo?”
33 Ngalo kanye elo lixa babuyela eYerusalem, babafumana abalishumi elinanye nabo babekunye nabo bedibene ndawonye,
34 besithi: “Enyanisweni iNkosi ivusiwe yaye ibonakele kuSimon!”+
35 Bakubalisa ke okwenzeke endleleni nendlela abamazi ngayo ngokuqhekeza isonka.+
36 Ngoxa babesathetha ngezi zinto wema phakathi kwabo [[waza wathi kubo: “Ngamana ningaba noxolo.”]]
37 Kodwa ngenxa yokuba babenkwantya, yaye bothukile,+ babecinga ukuba babone umoya.
38 Ngoko wathi kubo: “Kutheni nikhathazekile nje, kwaye kutheni nithandabuza ezintliziyweni zenu?
39 Bonani izandla zam neenyawo zam, ukuba ndim ngokwam; ndiveni+ yaye ndiboneni, ngenxa yokuba umoya awunanyama namathambo+ kanye njengoko nibona ukuba mna ndinazo.”
40 [[Kwaye njengoko wayesitsho oku wababonisa izandla zakhe neenyawo zakhe.]]
41 Kodwa ngoxa babengekakholelwa+ ngenxa yovuyo olupheleleyo yaye bemangalisiwe, wathi kubo: “Ninanto idliwayo na apha?”+
42 Bamnika intwana yentlanzi eyosiweyo;+
43 wayithabatha waza wayidla+ phambi kwamehlo abo.
44 Ke kaloku wathi kubo: “Ngawo la amazwi am endawathetha kuni ngoxa ndandisekunye nani,+ ukuba zonke izinto ezibhaliweyo ngam emthethweni kaMoses nakubaProfeti+ nakwiiNdumiso+ zimelwe kukuzaliseka.”
45 Wandula ke wazivula ngokupheleleyo iingqondo zabo ukuba zicacelwe yintsingiselo yeZibhalo,+
46 yaye wathi kubo: “Kubhaliwe ukuba uKRISTU wayeya kubandezeleka aze avuke kwabafileyo ngomhla wesithathu,+
47 yaye egameni lakhe kwakuya kushunyayelwa inguquko yoxolelo lwezono+ kuzo zonke iintlanga+—kuqalela eYerusalem,+
48 nimele nibe ngamangqina+ ezi zinto.
49 Kwaye, khangelani! ndinithumelela oko kuthenjiswe nguBawo. Nina, ngoko, hlalani esixekweni nide nambathiswe ngamandla avela phezulu.”+
50 Kodwa wabakhokelela ngaphandle ukuya kufikelela eBhethani, yaye waziphakamisa izandla zakhe waza wabasikelela.+
51 Njengoko wayebasikelela wahlukaniswa nabo waza wathwalelwa phezulu ezulwini.+
52 Yaye baqubuda kuye baza babuyela eYerusalem benovuyo olukhulu.+
53 Kwaye baqhubeka besetempileni bebonga uThixo.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Luka 24
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Xa Wehlelwe Yinto Ebuhlungu
Iintlungu
Oko Kuthethwa YiBhayibhile Ngeentlungu
Ngaba uThixo ukukhathalele ukulingwa nokuba sentlungwini kwethu?
Ndingamelana Njani Nentlungu?
Ulutsha lubalisa ngento eye yalunceda lwanyamezela.
Yintoni Endifanele Ndiyazi Ngokuxhatshazwa Ngokwesondo?—Inxalenye 2: Ukuchacha
Funda ukuba bathini abantu abakha baxhatshazwa ngokwesondo nendlela abaye bachacha ngayo.
Ngaba UThixo Akabi Buhlungu Bububi Obusehlelayo?
Abanye abantu bayathandabuza ukuba uThixo ukho ngenxa yobubi ababubonayo. Funda indlela avakalelwa ngayo uThixo ngobubi obusehlelayo kwiLizwi lakhe.
Kutheni UThixo Evumela Ubungendawo Nokubandezeleka?
Baqala njani ubungendawo yaye kutheni uThixo ebuyeke baqhubeka bukho? Ngaba kuya kuze kuphele ukubandezeleka?
Kwakutheni Ukuze UThixo Avumele AmaYuda Abulawe Ngenkohlakalo?
Abantu abaninzi babuza isizathu sokuba uThixo oluthando avumele ukubandezeleka. IBhayibhile ineempendulo ezanelisayo!
Ukupheliswa Kweentlungu Kusemnyango!
UThixo uthembisa ukuziphelisa zonke izinto ezibangela iintlungu. Uza kukwenza njani yaye nini oku?
Xa Uswelekelwa Sisihlobo
Xa Isihlobo Sakho Sisweleka
Sinokwenza njani xa sisentlungwini? Ngaba likho ithemba ngezihlobo zethu ezingasekhoyo?
Xa Kusehla Iintlungu—Ukulahlekelwa Ngumntu Wakho Omthandayo
Kwafa abahlanu kumalungu entsapho kaRonaldo kwingozi yemoto kwiminyaka eyi-16 eyadlulayo. Nangona esenenxeba lokufekwa ,unoxolo lwagaphakathi.
Ndinokuhlangabezana Njani Nentlungu Endikuyo?
Ngaba ufanele uzifihle xa usentlungwini?
Xa Umzali Esweleka
Ukuswelekelwa ngumzali kubangela intlungu engathethekiyo. Yintoni enokunceda abantu abasebatsha bamelane neemvakalelo ababanazo?
Abantwana Abasentlungwini Yokuswelekelwa
IBhayibhile yabanceda njani abantu abasebatsha abathathu bakwazi ukumelana nokuswelekelwa lilungu lentsapho?
Xa Umntwana Wakho Ebuza Ngokufa
Amanyathelo amane anokukunceda uphendule imibuzo yabo, nendlela yokubanceda bamelane nentlungu yokufelwa.
Ithemba Ngabafi—Yintoni Enokukwenza Uqiniseke Ngalo?
IBhayibhile inezizathu ezibini ezivakalayo ezisenza siqiniseke ngovuko.
Liyintoni Ithemba Ngabafi?
Kwenzeka ntoni kuthi xa sisifa? Ngaba siya kuze sibabone kwakhona abantu bethu esibathandayo abaye bafa?
Iintlekele
Xa Kusehla Intlekele—Ziintoni Onokuzenza Ukuze Usinde?
Ezi ndlela zinokukusindisa wena nabanye.
Isitshingitshane KwiiPhilippines—Ukholo Loyisa Ubunzima
Abasindayo kule ntlekele babalisa ngendlela iSitshingitshane uHaiyan esabathwaxa ngayo.


text:
Chapter 41
1 Kwathi, ekupheleni kweminyaka emibini ezeleyo, uFaro waphupha emi phezu komlambo;
2 nanko kunyuka, kuphuma emlanjeni, amathokazi asixhenxe amahle, etyebile, esidla engcotyeni;
3 nanko kunyuka, kuphuma emlanjeni, amanye amathokazi asixhenxe emva kwawo, emabi, enqinile; ema ecaleni lamanye amathokazi lawo elunxwemeni lomlambo;
4 asuka amathokazi amabi, anqinileyo, awadla amathokazi asixhenxe amahle, atyebileyo. Waphaphama uFaro.
5 Walala waphupha okwesibini. Wabona izikhwebu ezisixhenxe ziphuma mcingeni mnye, zityebile, zilungile.
6 Nanzo izikhwebu ezisixhenxe ezingcakacileyo, ezitshileyo lulophu lwasempumalanga, ziphuma emva kwazo;
7 zesuka izikhwebu ezingcakacileyo zaziginya izikhwebu zosixhenxe ezityebileyo, ezichumileyo. Wavuka uFaro, O, liphupha!
8 Kwathi kusasa, umoya wakhe wangqunga; wathumela, wazibiza zonke izazi zaseYiputa, izilumko zonke zakhona. UFaro wazixelela iphupha lakhe; akwabakho bani kuzo unokuwatyhila kuFaro.
9 Wathetha umphathi wabangcamli kuFaro, esithi, Ndiyasikhumbula namhlanje isono sam.
10 UFaro wayenoburhalarhume kubakhonzi bakhe, wandinikela elugcinweni endlwini yomthetheli wabasiki, mna lo, nomphathi waboji bezonka.
11 Saphupha iphupha ngabusuku bunye, mna naye; walowo waphupha ngokutyhilwa kwephupha lakhe.
12 Kwakukho kuthi umfana ongumHebhere isicaka somthetheli wabasiki, sasixelela, sasityhilela amaphupha ethu, samtyhilela elowo ngokwephupha lakhe.
13 Kwathi, ngokoko sisityhileleyo, kwaba njalo; mna wandibuyisela endaweni yam, omnye lowo wamxhoma.
14 UFaro wathumela, wambiza uYosefu. Bamgidimisa ukumkhupha emhadini; wazicheba, wanxiba ngubo zimbi, weza kuFaro.
15 Wathi uFaro kuYosefu, Ndiphuphe iphupha, akukho bani unokulityhila; mna ndive kusithiwa ngawe, uyaliva iphupha ulityhile.
16 UYosefu wamphendula uFaro, esithi, Akunam; uThixo uya kuphendula into yokumsindisa uFaro.
17 UFaro wathetha kuYosefu, wathi, Ephupheni lam, yabona, bendimi elunxwemeni lomlambo;
18 nanko kunyuka, kuphuma emlanjeni, amathokazi asixhenxe etyebile, emahle, esidla engcotyeni;
19 nanko, kunyuka kuphuma amanye amathokazi asixhenxe emva kwawo, ebhityile, emabi kakhulu, engamarhoqorhoqo, endingazanga ndibone anjalo kulo lonke ilizwe laseYiputa, ukuba mabi kwawo;
20 amathokazi angamarhoqorhoqo, amabi, awadla awokuqala amathokazi asixhenxe atyebileyo;
21 angena embilinini wawo akwazeka ukuba angenile embilinini wawo; imbonakalo yawo yambi, njengasekuqaleni. Ndaphaphama.
22 Ndabona ephupheni lam, izikhwebu ezisixhenxe ziphuma micingeni mnye, zichumile, zilungile;
23 nanzo, izikhwebu ezisixhenxe zishwabene, zingcakacile, zitshile lulophu lwasempumalanga, zihluma emva kwazo.
24 Zesuka izikhwebu ezingcakacileyo, zaziginya izikhwebu ezisixhenxe ezilungileyo. Ndathetha nezazi; akukho bani kuzo undixelelayo.
25 UYosefu wathi uFaro, Iphupha likaFaro linye; uThixo umxelele uFaro oko aya kukwenza.
26 Amathokazi asixhenxe alungileyo yiminyaka esixhenxe; izikhwebu ezisixhenxe ezilungileyo yiminyaka esixhenxe; iphupha eli linye.
27 Amathokazi asixhenxe angamarhoqorhoqo, amabi, anyukileyo aphuma emva kwalawo, yiminyaka esixhenxe; nezikhwebu ezisixhenxe ezinqinileyo, ezitshileyo lulophu lwasempumalanga, ziya kuba yiminyaka esixhenxe yendlala.
28 Lelo lizwi ndilithethileyo kuFaro lokuthi: oko aya kukwenza uThixo ukubonisile kuFaro.
29 Yabona, kuza iminyaka esixhenxe yendyebo enkulu ezweni lonke laseYiputa;
30 ze kuvele iminyaka esixhenxe yendlala emva kwaleyo, ilityalwe yonke indyebo ezweni laseYiputa, indlala iligqibe ilizwe;
31 ingaziwa indyebo elizweni, ngenxa yaloo iya kubakho emva kwayo, kuba iya kuba nzima kunene.
32 Ukuphindwa kabini kwephupha elo kuFaro kukuqiniswa kwayo le ndawo nguThixo; uya kukhawuleza uThixo ukuyenza.
33 Ngoko uFaro makakhangele indoda eyingqondi, esisilumko, ayimise phezu kwelizwe laseYiputa.
34 Makenze le nto uFaro, alimisele abaveleli ilizwe, athabathe isihlanu selizwe laseYiputa ngeminyaka yosixhenxe yendyebo.
35 Mababuthe konke ukudla kwaloo minyaka ilungileyo izayo, bafumbe ingqolowa phantsi kwesandla sikaFaro, ibe kukudla emizini, bayigcine;
36 oko kudla kube yinto ebekelwe ilizwe iminyaka yosixhenxe yendlala, eya kubakho ezweni laseYiputa, lingatshabalali ilizwe yindlala.
37 Lalunga elo zwi emehlweni kaFaro nasemehlweni abo bonke abakhonzi bakhe.
38 UFaro wathi kubakhonzi bakhe, Sinokumfumana na umntu onje, onoMoya kaThixo?
39 UFaro wathi kuYosefu, Ekubeni uThixo ekwazisile konke oku, akukho bani uyingqondi, usisilumko, njengawe.
40 Uya kuba phezu kwendlu yam wena, bawuthobele umlomo wakho bonke abantu bam; kusetroneni yodwa endiya kuba mkhulu kuwe.
41 UFaro wathi kuYosefu, Khangela, ndikumise phezu kwalo lonke ilizwe laseYiputa.
42 Wawukhulula uFaro umsesane wakhe esandleni sakhe, wawufaka esandleni sikaYosefu, wamambathisa iingubo zelinen ecikizekileyo, wanxiba umxokelelwane wegolide entanyeni yakhe.
43 Wamkhwelisa enqwelweni yesibini abenayo, kwamenyezwa phambi kwakhe, kwathiwa, Guqani! Wammisa phezu kwalo lonke ilizwe laseYiputa.
44 Wathi uFaro kuYosefu, NdinguFaro; ngaphandle kwakho, akukho bani uya kuphakamisa sandla sakhe, nalunyawo lwakhe, ezweni lonke laseYiputa.
45 UFaro wamthiya uYosefu igama lokuba nguTsafenati-paneha, wamnika uAzenati, intombi kaPotifera, umbingeleli waseOn, ukuba abe ngumkakhe. Waphuma uYosefu, walihamba ilizwe laseYiputa.
46 UYosefu wayeminyaka imashumi mathathu ezelwe, ukuma kwakhe phambi koFaro, ukumkani waseYiputa; waphuma uYosefu ebusweni bukaFaro, walicanda lonke ilizwe laseYiputa.
47 Umhlaba wavelisa ngendiphane ngeminyaka esixhenxe yendyebo.
48 Wakubutha konke ukudla kweminyaka esixhenxe ebikho ezweni laseYiputa, wakubeka ukudla kuyo imizi; ukudla kwamasimi abewungqongile umzi, wakubeka phakathi kwawo.
49 UYosefu wayifumba ingqolowa yanjengentlabathi yolwandle, yaninzi kunene, wada wayeka ukubala, kuba ibingenakubalwa.
50 UYosefu wazala oonyana bababini, wabazalelwa nguAzenati, intombi kaPotifera, umbingeleli waseOn, ingekafiki iminyaka yendlala.
51 UYosefu wamthiya owamazibulo igama elinguManase; ngokuba wathi, UThixo undenze ndakulibala konke ukwaphuka kwam, nayo yonke indlu kabawo.
52 Owesibini wamthiya igama elinguEfrayim; ngokuba wathi, UThixo undiqhamisile ezweni leentsizi zam.
53 Yaphela ke iminyaka yosixhenxe yendyebo ebisezweni laseYiputa.
54 Yaqala ukufika iminyaka yosixhenxe yendlala, njengoko wayekuthethile uYosefu. Yabakho indlala kumazwe onke; ke ezweni lonke laseYiputa kwakukho isonka.
55 Lonke ilizwe laseYiputa laba nendlala; abantu bakhalela isonka kuFaro; wathi uFaro kuwo onke amaYiputa, Yiyani kuYosefu; athe wakuthetha kuni nize nikwenze.
56 Indlala yaba sezweni lonke; uYosefu wazivula zonke izindlu ezinokudla, wathengisa ngengqolowa kumaYiputa; kuba indlala yaba namandla ezweni laseYiputa.
57 Lesuka ilizwe liphela, leza kuthenga ingqolowa kuYosefu eYiputa, kuba indlala ibinamandla kulo lonke.


text:
“Uze Umthande Ummelwane Wakho Njengawe Siqu”
“Owesibini [umthetho] ngulo, ‘Uze umthande ummelwane wakho njengawe siqu.’”
1, 2. (a) UYesu wathi nguwuphi umyalelo wesibini eMthethweni? (b) Yiyiphi imibuzo esiza kuyiqwalasela?
EVAVANYA uYesu, omnye umFarisi wambuza esithi: “Mfundisi, nguwuphi owona myalelo mkhulu eMthethweni?” Njengokuba kuye kwaboniswa kwinqaku elandulela eli, uYesu waphendula wathi ‘owona myalelo mkhulu nowokuqala’ ngulo: “Uze umthande uYehova uThixo wakho ngentliziyo yakho iphela nangomphefumlo wakho uphela nangengqondo yakho iphela.” Wongezelela wathi: “Owesibini, njengawo, ngulo, ‘Uze umthande ummelwane wakho njengawe siqu.’”
2 UYesu wathi simele sithande ummelwane njengoko sizithanda. Ngoko, simele sizibuze: Ngubani kanye kanye ummelwane wethu? Sinokubonisa njani ukuba siyamthanda?
NGUBANI KANYE KANYE UMMELWANE WETHU?
3, 4. (a) UYesu wenza wuphi umzekelo ukuze aphendule umbuzo othi: “Ngubani ngokwenene ummelwane wam?” (b) UmSamariya wayinceda njani indoda eyayiphangiwe, yabethwa yaza yashiywa isecicini lokufa? (Jonga umfanekiso osekuqaleni.)
3 Xa sicinga ngommelwane, kusenokuthi qatha umntu ohlala kufuphi nathi nongumhlobo wethu. (IMize. 27:10) Kodwa khawucinge ngoko kwathethwa nguYesu xa umntu othile owayezenza ilungisa wambuza oku: “Ngubani ngokwenene ummelwane wam?” Ukuze amphendule, uYesu wenza umzekeliso womSamariya. (Funda uLuka 10:29-37.) Usenokulindela ukuba umbingeleli wakwaSirayeli nomLevi babe ngabamelwane bokwenene xa bebona umntu ophangiweyo, wabethwa waza washiywa esecicini lokufa. Noko ke, kunokuba bamncede basuka bamdlula nje. Le ndoda yancedwa ngumSamariya
4 Ukuze ancede amanxeba ale ndoda aphole, lo mSamariya wawagalela ioli newayini. Washiya needenariyo ezimbini kumgcini wendlu yabahambi, ezazilingana nomvuzo weentsuku ezimbini ukuze ayinyamekele. (Mat. 20:2) Ngoko kulula ukubona ukuba ngubani owazingqina engummelwane wale ndoda yayingxwelerhekile. Umzekelo kaYesu usifundisa ukubonisa uvelwano nothando kummelwane wethu.
5. AmaNgqina kaYehova alubonakalisa njani uthando emva kweNkanyamba uSandy?
5 Kudla ngokuba nzima ukufumana umntu onovelwano njengalo mSamariya. Kunzima nangakumbi kule ‘mihla yokugqibela’ apho izigidi zabantu zingenaluvelwano, zikhohlakele ibe zingathandi kulunga. (2 Tim. 3:1-3) Ngokomzekelo, kusenokuvela iimeko ezinzima ngexesha lentlekele yemvelo. Khawucinge ngoko kwenzekayo xa iNkanyamba uSandy yahlasela iSixeko saseNew York ngo-Oktobha 2012. Abantu abaninzi babengenambane, begodola, bengenazo nezinto eziyimfuneko. Okulusizi kukuba amasela ayezenzela kubantu ababesele bekuloo ntlungu. AmaNgqina kaYehova ayehlukile. Enza amalungiselelo okunceda abazalwana bawo kunye nabanye abantu abahlala kuloo ngingqi. AmaKristu okwenyaniso akwenza oku kuba ethanda ummelwane wawo. Zeziphi ezinye iindlela esinokubonisa ngazo uthando kummelwane?
INDLELA ESINOKUBONISA NGAYO UKUBA SIYAMTHANDA UMMELWANE
6. Umsebenzi wethu wokushumayela udibana njani nokuthanda ummelwane?
6 Nceda abantu usebenzisa iBhayibhile. Xa sishumayela, sinika abamelwane bethu ‘intuthuzelo yeZibhalo.’ (Roma 15:4) Ngokungathandabuzekiyo, sibonisa ukuba siyamthanda ummelwane xa sithetha nabantu ngenyaniso yeBhayibhile kumsebenzi wethu wokushumayela. (Mat. 24:14) Sinelungelo elingathethekiyo lokuvakalisa isigidimi soBukumkani esivela ‘kuThixo onika ithemba’!
7. Yintoni uMthetho Omkhulu, ibe sisikelelwa njani ngokuwuthobela?
7 Sebenzisa uMthetho Omkhulu. Lo mthetho uchazwa kakuhle ngala mazwi kaYesu awawathetha kwiNtshumayelo yakhe yaseNtabeni: “Zonke izinto . . . enifuna abantu bazenze kuni, yenzani ngokunjalo nani kubo; oku, enyanisweni, koko kuthethwa nguMthetho nabaProfeti.” (Mat. 7:12) Xa siphatha abanye ngale ndlela, senza ngokuvisisana noko kuthethwa “nguMthetho” (ukususela kwiGenesis ukusa kwiDuteronomi) “nabaProfeti” (iincwadi zesiprofeto ezikwiZibhalo zesiHebhere). Ezi ncwadi zenza kucace ukuba uThixo uyabasikelela abo babonisa uthando kwabanye. Ngokomzekelo, esebenzisa uIsaya uYehova wathi: “Gcinani okusesikweni, nenze ubulungisa . . . Unoyolo umntu ofayo okwenzayo oku.” (Isa. 56:1, 2) Ngokwenene siyasikelelwa kuba simphatha ngothando nangobulungisa ummelwane.
8. Kutheni simele sithande iintshaba zethu, ibe yintoni enokwenzeka xa sisenjenjalo?
8 Thanda iintshaba zakho. UYesu wathi: “Nivile ukuba kwathiwa, ‘Uze umthande ummelwane wakho, uluthiye utshaba lwakho.’ Ke mna, ndithi kuni: Qhubekani nizithanda iintshaba zenu, nibathandazele abo banitshutshisayo; ukuze nizingqine ningoonyana boYihlo osemazulwini.” (Mat. 5:43-45) Nompostile uPawulos wagxininisa ingongoma efanayo xa wathi: “Ukuba utshaba lwakho lulambile, luphe ukutya; ukuba lunxaniwe, lunike into yokusela.” (Roma 12:20; IMize. 25:21) NgokoMthetho kaMoses, umntu wayemele ancede utshaba lwakhe ngokukhulula iesile lalo eliwiswe kukusindwa ngumthwalo. (Eks. 23:5) Xa bencedana ngolu hlobo, abantu abaziintshaba banokutshintsha babe ngabahlobo. Ekubeni amaKristu ebonakalisa uthando, iintshaba zethu ezininzi ziye zathamba. Ukuba sibonakalisa uthando kwiintshaba zethu
9. UYesu wathini ngokuphathelele ukwenza uxolo nomzalwana wethu?
9 “Phuthuma uxolo nabantu bonke.” (Heb. 12:14) Kakade ke, oku kuquka abazalwana bethu, kuba uYesu wathi: “Ukuba . . . uzisa isipho sakho esibingelelweni, uthi ulapho ukhumbule ukuba umzalwana wakho unento ngakuwe, sishiye isipho sakho apho phambi kwesibingelelo, uze uhambe uye kuxolelana nomzalwana wakho kuqala, wandule ke, wakubuya, unikele isipho sakho.” (Mat. 5:23, 24) UThixo uya kusisikelela xa sibonisa uthando kumzalwana wethu size sithabathe amanyathelo okwenza uxolo kunye naye.
10. Kutheni singamele sibagwebe abanye?
10 Musa ukugweba abantu. UYesu wathi: “Musani ukugweba ukuze ningagwetywa; kuba ngogwebo enigweba ngalo, niya kugwetywa kwangalo nani; nomlinganiselo enilinganisela ngawo, baya kunilinganisela kwangawo nani. Kutheni, ngoko, ukhangela udiza olukwiliso lomzalwana wakho, kodwa ungawuqwalaseli umqadi okwelakho iliso? Okanye ungatsho njani na kumzalwana wakho ukuthi, ‘Ndivumele ndikhuphe udiza elisweni lakho’; ngoxa, khangela! umqadi uselisweni lakho? Mhanahanisindini! Khupha kuqala umqadi kwelakho iliso, yaye uya kwandula ke ubone ngokucacileyo indlela yokukhupha udiza elisweni lomzalwana wakho.” (Mat. 7:1-5) Enjani yona indlela yokusixelela ukuba singagxeki iimpazamo ezincinane zabanye ngoxa thina sinokuba nezinkulu!
INDLELA EKHETHEKILEYO YOKUBONISA UTHANDO KUMMELWANE
11, 12. Yiyiphi eyona ndlela ibalulekileyo yokubonisa ukuba siyamthanda ummelwane?
11 Zininzi iindlela zokubonisa uthando kummelwane wethu. Kodwa uYesu wasifundisa ukuba eyona ndlela kukushumayela iindaba ezilungileyo zoBukumkani. (Luka 8:1) UYesu wayalela abalandeli bakhe ukuba baye “kubenza abafundi abantu beentlanga zonke.” (Mat. 28:19, 20) Xa sinenxalenye ekuzalisekiseni loo myalelo, sizama ukunceda ummelwane wethu ashiye indlela ephangaleleyo esa entshabalalweni aze angene kule imxinwa isa ebomini. (Mat. 7:13, 14) Ngokuqinisekileyo uYehova uya kuyisikelela loo migudu.
12 NjengoYesu sinceda abantu baqonde ukuba bayamdinga uYehova. (Mat. 5:3) Abo basabela kakuhle siye sibancede bamazi ngokubaxelela “iindaba ezilungileyo zikaThixo.” (Roma 1:1) Abo basamkelayo isigidimi soBukumkani baba ngabaxolelanisiweyo noThixo ngoYesu Kristu. (2 Kor. 5:18, 19) Ngoko xa sishumayela iindaba ezilungileyo sibonisa indlela esimthanda ngayo ummelwane ngeyona ndlela ibalulekileyo.
13. Uye uvakalelwe njani xa ufundisa abantu ngoYehova?
13 Ngokulungiselela kakuhle xa siza kubuyela okanye siza kuqhuba izifundo zeBhayibhile, sitsho sikwazi ukufundisa abantu ukuba bathobele uYehova nemilinganiselo yakhe. Abanye kusenokufuneka benze utshintsho ebomini babo. (1 Kor. 6:9-11) Kusivuyisa ngokwenene ukubona indlela uYehova abanceda ngayo ‘abo banotyekelo olufanelekileyo ngobomi obungunaphakade’ ukuze benze utshintsho olufunekayo baze babe ngabahlobo bakhe. (IZe. 13:48) Xa abantu abangenathemba befunda iBhayibhile, baba novuyo baze endaweni yokuxhalaba babe nentembelo kuBawo wethu wasezulwini. Kuyavuyisa ukubukela inkqubela yabo basandul’ ukuyamkela inyaniso. Akuvumi na ukuba kuyintsikelelo ukubonisa uthando kummelwane wethu ngalo msebenzi ubalaseleyo?
INDLELA UPAWULOS AWALUCHAZA NGAYO UTHANDO
14. UPawulos waluchaza njani uthando kweyoku-1 kwabaseKorinte 13:4-8?
14 Ukuba ummelwane simthanda ngendlela eyachazwa nguPawulos, iingxaki zethu ziya kuba mbalwa, sonwabe size sisikelelwe nguThixo. (Funda eyoku-1 kwabaseKorinte 13:4-8.) Makhe sijonge la mazwi kaPawulos aphathelele uthando size sibone indlela esinokuwasebenzisa ngayo xa siqhubana nommelwane wethu.
15. (a) Kutheni simele sibe nomonde nobubele? (b) Kutheni sifanele siphephe ukuba nomona nokuqhayisa?
15 “Uthando luzeka kade umsindo yaye lunobubele.” Kanye njengoko uThixo eye wabonisa umonde nobubele xa eqhubana nabantu abangafezekanga, nathi simele sibe nomonde nobubele xa abanye besenza iimpazamo, bethetha bengacinganga okanye bekrwada. “Uthando alunakhwele.” Abanye abazalwana basenokuba namalungelo ebandleni okanye ezinye izinto esingenazo. Kodwa ukuba sibathanda ngokwenene abazalwana bethu, asiyi kubamonela. Ukongezelela, ukuba sinothando, asizukuqhayisa okanye sikhukhumale likratshi. Kaloku, “amehlo anekratshi nentliziyo ekhukhumeleyo, isibane sabangendawo, zisisono.”
16, 17. Sinokwenza njani ngokuvisisana neyoku-1 kwabaseKorinte 13:5, 6?
16 Uthando luya kusenza simphathe kakuhle ummelwane wethu. Asiyi kumxokisa, sibe izinto zakhe okanye senze nantoni na enokwaphula imithetho nemigaqo kaYehova. Uthando luya kusinceda singacingeli iziqu zethu kuphela kodwa sicingele nabanye.
17 Uthando lokwenene alucaphuki msinya ibe “alunanzondo,” ngokungathi sibhala edolweni xa senziwe into embi ngabantu. (1 Tes. 5:15) Ukuba besinokuba nenzondo, besingayi kumkholisa uThixo, ibe umsindo wethu ubuya kutshisa njengomlilo, wenzakalise thina nabanye abantu. (Lev. 19:18) Uthando lusenza sivuyisane nenyaniso kodwa alusivumeli sibe “nemihlali ngentswela-bulungisa,” nkqu naxa umntu osicaphukisileyo ephathwa kakubi okanye ngokungekho sikweni.
18. Yintoni oyifundayo ngothando kweyoku-1 kwabaseKorinte 13:7, 8?
18 Khawuve ukuba uPawulos uqhubeka eluchaza njani uthando. Uthi uthando “luthwala izinto zonke.” Ukuba umntu usonile kodwa acele uxolo, uthando lusishukumisela ukuba simxolele. Uthando “lukholelwa izinto zonke” eziseLizwini likaThixo luze lusenze sikuxabise ukufundiswa yintlangano yakhe. Uthando “luthemba izinto zonke” eziseBhayibhileni luze lusishukumisele ukuba sixelele abanye ngethemba lethu. (1 Pet. 3:15) Ukanti sithandazela yaye sinethemba lokuba iingxaki esijamelene nazo ziza kugqitha. Uthando “lunyamezela izinto zonke,” enoba soniwe, siyatshutshiswa okanye sijamelene nezilingo. Ngaphezu koko, “uthando aluze lutshitshe.” Luya kubonakaliswa ngabantu abathobelayo ngonaphakade.
QHUBEKA UTHANDA UMMELWANE NJENGAWE SIQU
19, 20. Ziziphi iZibhalo ezisifundisa ukuba sithande ummelwane?
19 Ukuba sisebenzisa isiluleko seBhayibhile, siya kusoloko simthanda ummelwane. Simele sithande bonke abantu enoba ngaboluphi uhlanga. Simele sikhumbule nokuba uYesu wathi: “Uze umthande ummelwane wakho njengawe siqu.” (Mat. 22:39) UThixo noYesu balindele ukuba sithande ummelwane wethu. Nanini na kunzima ukubonisa uthando kummelwane, sinokuthandaza kuThixo sicele umoya wakhe oyingcwele. Ukuba senjenjalo, uYehova uya kusisikelela aze asincede senze izinto ngothando.
20 Umyalelo wokuba sithande ummelwane ubizwa ngokuba ‘ngumthetho wakomkhulu.’ (Yak. 2:8) Emva kokubhekisela kweminye yeMithetho kaMoses, uPawulos wathi: “Nawuphi na omnye umyalelo okhoyo, ushwankathelwa ngeli lizwi, lokuba, ‘Uze umthande ummelwane wakho njengawe siqu.’ Uthando alusebenzi bubi kummelwane kabani; ngoko ke uthando lukukuzaliseka komthetho.” (Roma 13:8-10) Ngoko kufuneka siqhubeke sithanda ummelwane.
21, 22. Kutheni simele sithande uThixo nommelwane?
21 Njengoko sicamngca ngesizathu sokuba sithande ummelwane, kubalulekile nokuba sicingisise nangoko kwathethwa nguYesu esithi uYise wenza “ilanga lakhe liphume kubantu abangendawo nabalungileyo nemvula eyinisa kubantu abangamalungisa nabangengomalungisa.” (Mat. 5:43-45) Kufuneka sithande ummelwane wethu enoba ulilungisa okanye akalilo. Njengoko bekutshiwo ngaphambili, enye indlela yokubonisa olu thando kukumxelela ngoBukumkani. Ezinjani iintsikelelo aya kuzifumana ukuba usabela kakuhle kwezi ndaba zilungileyo!
22 Sinezizathu ezininzi zokuthanda uYehova ngaphandle kwamathandabuzo. Zininzi neendlela zokubonisa uthando lwethu ngommelwane. Ukuba siyamthanda uThixo nommelwane, sithobela imithetho emibini eyeyona mikhulu. Ngaphezu kwako konke, sikholisa uBawo wethu wasezulwini, uYehova.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
36 Yiyo le ke imbali kaEsawu, oko kukuthi, uEdom.+
2 UEsawu wabathabatha abafazi bakhe ezintombini zakwaKanan:+ uAda+ intombi kaElon umHiti+ no-Oholibhama+ intombi ka-Anahi, umzukulwana kaTsibheyon umHivi,
3 noBhasemati,+ intombi kaIshmayeli, udade boNebhayoti.+
4 UAda wamzalela uEsawu uElifazi, waza uBhasemati wazala uRehuweli,
5 yena uOholibhama wazala uYewushe noYalam noKora.+
Ngabo abo oonyana bakaEsawu awabazalelwa ezweni lakwaKanan.
6 Emva koko uEsawu wabathabatha abafazi bakhe noonyana bakhe neentombi zakhe nemiphefumlo yonke eyayisendlwini yakhe nomhlambi wakhe nazo zonke ezinye izilo zakhe nayo yonke indyebo yakhe+ awayeyiqwebe ezweni lakwaKanan, waza waya ezweni elikude noYakobi umntakwabo,+
7 kuba impahla yabo yaba ninzi kakhulu ukuba bangahlala ndawonye yaye ilizwe ababephambukele kulo lalingenakubathwala ngenxa yemihlambi yabo.+
8 Ngoko uEsawu wahlala kummandla weentaba wakwaSehire.+ UEsawu ke lowo nguEdom.+
9 Yiyo le ke imbali kaEsawu uyise wamaEdom kummandla weentaba wakwaSehire.+
10 Ngawo la amagama oonyana bakaEsawu: nguElifazi unyana ka-Ada, umfazi kaEsawu; noRehuweli unyana kaBhasemati, umfazi kaEsawu.+
11 Yaye oonyana bakaElifazi nguTeman,+ uOmare, uTsefo noGatam noKenazi.+
12 UTimna+ ebelishweshwe likaElifazi, unyana kaEsawu. Ekuhambeni kwexesha wamzalela uElifazi uAmaleki.+ Ngoonyana baka-Ada ke abo, umfazi kaEsawu.
13 Ngabo aba oonyana bakaRehuweli: nguNahati noZera, uShamaha noMiza.+ Ngoonyana bakaBhasemati+ ke abo, umfazi kaEsawu.
14 Oonyana bakaOholibhama intombi ka-Anahi, umzukulwana kaTsibheyon, umfazi kaEsawu, awathi wabazalela uEsawu, nguYewushe noYalam noKora.+
15 Zizo ezi iinkosana+ zoonyana bakaEsawu: Oonyana bakaElifazi, izibulo likaEsawu: Yinkosana uTeman,+ inkosana uOmare, inkosana uTsefo, inkosana uKenazi,
16 inkosana uKora, inkosana uGatam, inkosana uAmaleki. Ziinkosana zikaElifazi+ ke ezo ezweni lakwaEdom. Ngoonyana baka-Ada abo.
17 Ngabo aba oonyana bakaRehuweli, unyana kaEsawu: Yinkosana uNahati, inkosana uZera, inkosana uShamaha, inkosana uMiza. Ziinkosana zikaRehuweli ke ezo ezweni lakwaEdom.+ Ngoonyana bakaBhasemati abo, umfazi kaEsawu.
18 Ngabo aba oonyana bakaOholibhama, umfazi kaEsawu: Yinkosana uYewushe, inkosana uYalam, inkosana uKora. Ziinkosana zikaOholibhama ke ezo, intombi ka-Anahi, umfazi kaEsawu.
19 Ngabo abo oonyana bakaEsawu, neenkosana zabo. NguEdom ke lowo.+
20 Bona aba ngoonyana bakaSehire umHori, ummi welo lizwe:+ nguLotan noShobhali noTsibheyon noAnahi+
21 noDishon noEtsere noDishan.+ Ziinkosana zamaHori ezo, oonyana bakaSehire, ezweni lakwaEdom.
22 Oonyana bakaLotan yayinguHori noHemam; yaye udade boLotan yayinguTimna.+
23 Ngabo aba oonyana bakaShobhali: NguAlvan noManahati noEbhali, uShefo no-Onam.
24 Ngabo aba oonyana bakaTsibheyon: NguAya noAnahi. Ngulo Anahi owafumana umthombo oshushu entlango ngoxa wayesalusa amaesile kaTsibheyon uyise.+
25 Ngabo aba abantwana baka-Anahi: NguDishon no-Oholibhama intombi Anahi.
26 Ngabo aba oonyana bakaDishon: NguHemdan noEshibhani noItran noKeran.+
27 Ngabo aba oonyana bakaEtsere: NguBhilehan noZavan noAkhan.
28 Ngabo aba oonyana bakaDishan: Ngu-Utse noAran.+
29 Zizo ezi iinkosana zamaHori: Yinkosana uLotan, inkosana uShobhali, inkosana uTsibheyon, inkosana uAnahi,
30 inkosana uDishon, inkosana uEtsere, inkosana uDishan.+ Ziinkosana zamaHori ke ezo ngokweenkosana zawo ezweni lakwaSehire.
31 Naba ke ookumkani ababelawula ezweni lakwaEdom+ ngaphambi kokuba kulawule nawuphi na ukumkani phezu koonyana bakaSirayeli.+
32 UBhela unyana kaBhehore walawula kwaEdom,+ yaye igama lesixeko sakhe laliyiDinabha.
33 Wathi akufa uBhela, kwalawula uYobhabhi unyana kaZera waseBhotsera+ esikhundleni sakhe.+
34 Wathi akufa uYobhabhi, kwalawula uHusham wasezweni lamaTeman+ esikhundleni sakhe.+
35 Wathi akufa uHusham, kwalawula uHadadi unyana kaBhedadi esikhundleni sakhe, lowo woyisa amaMidiyan+ emhlabeni wakwaMowabhi,+ yaye igama lesixeko sakhe laliyiAviti.+
36 Wathi akufa uHadadi, kwalawula uSamla waseMasereka esikhundleni sakhe.+
37 Wathi akufa uSamla, kwalawula uShawule waseRehobhoti engaseMlanjeni esikhundleni sakhe.+
38 Wathi akufa uShawule, kwalawula uBhahali-hanan unyana ka-Akebhore esikhundleni sakhe.+
39 Wathi akufa uBhahali-hanan unyana ka-Akebhore, kwalawula uHadare esikhundleni sakhe; yaye igama lesixeko sakhe laliyiPawu, lona igama lomfazi wakhe lalinguMehetabheli intombi kaMatrede, intombi kaMezahabhi.+
40 Ngawo la amagama eenkosana zikaEsawu ngokweentsapho zazo, ngokweendawo zazo, nangamagama azo: Yinkosana uTimna, inkosana uAlva, inkosana uYetete,+
41 inkosana uOholibhama, inkosana uElaha, inkosana uPinon,+
42 inkosana uKenazi, inkosana uTeman, inkosana uMibhetsare,+
43 inkosana uMagediyeli, inkosana uIram. Ziinkosana zakwaEdom+ ezo ngokokuhlala kwazo ezweni lazo.+ NguEsawu ke lowo uyise wamaEdom.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
Genesis 36
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 19
1 Wabuya uYehoshafati ukumkani wakwaYuda, waya endlwini yakhe eYerusalem enoxolo.
2 Waphuma uYehu, unyana kaHanani, imboni, esiya kumkhawulela. Wathi kukumkani uYehoshafati, Kukuthini na ukuba uncede ongendawo, ubathande abathiyi bakaYehova? Kungoko bugalelekileyo kuwe uburhalarhume obuphuma kuYehova.
3 Noko kambe kukho izinto ezintle ezifumanekileyo kuwe; ngokuba ubatshisile ooAshera ezweni, wayisingisela intliziyo yakho ekumquqeleni uThixo.
4 Wahlala uYehoshafati eYerusalem; wabuya waphuma, wahamba phakathi kwabantu, wathabathela eBher-shebha wesa ezintabeni zakwaEfrayim, wababuyisela kuYehova, uThixo wooyise.
5 Wamisa abagwebi ezweni, emizini yonke yakwaYuda enqatyisiweyo, kwimizi ngemizi.
6 Wathi kubagwebi, Kulumkeleni enikwenzayo; ngokuba akungenxa yomntu ukugweba kwenu, kungenxa kaYehova; unani ke emcimbini wokugweba.
7 Ngoko ke ukoyikwa kukaYehova makube phezu kwenu; yenzani ngobulumko; ngokuba akukho bugqwetha kuYehova uThixo wethu, nakukhetha buso, nakwamkela sicengo.
8 Kananjalo eYerusalem uYehoshafati wamisa inxenye yabaLevi, nababingeleli, neentloko zezindlu zooyise zakwaSirayeli, ngenxa yogwebo lukaYehova, nangenxa yokubambana kwabantu. Babuyela kwaseYerusalem.
9 Wabawisela umthetho wathi, Niya kwenjenjalo ukumoyika uYehova ngokunyanisekileyo, nangentliziyo epheleleyo.
10 Zonke iindawo ekubanjwene ngazo eziza kuni, zivela kubazalwana benu, abahleli emizini yabo, phakathi kwegazi negazi, phakathi komyalelo nomthetho nemimiselo namasiko, nobakhanyisela; ukuze bangabi natyala kuYehova, bunganifikeli nina nabazalwana benu uburhalarhume bakhe; nenjenjalo, ukuze ningabi natyala.
11 Nanko uAmariya umbingeleli omkhulu, ephezu kwenu ezintweni zonke zikaYehova; noZebhadiya unyana kaIshmayeli, inganga yendlu yakwaYuda, ezintweni zonke zokumkani; nabaLevi boba ngababhali phambi kwenu. Yomelelani nenze; uYehova woba nolungileyo kuni.


text:
Chapter 77
1 Kumongameli. KuYedutun. Eka-Asafu. Umhobe. Izwi lam lisingisa kuThixo, ndikhala; Izwi lam lisingisa kuThixo, ukuba andibekele indlebe.
2 Ngemini yokubandezelwa kwam ndiquqela eNkosini yam; Isandla sam solukile ebusuku, asaqoba; Awavuma ukuthuthuzeleka umphefumlo wam.
3 Ndikhumbula uThixo, ndincwine; Ndithelekelele, utyhafe umoya wam. (Phakamisani.)
4 Uzibambile iinkophe zamehlo am, Ndikhandiwe, andaba nakuthetha.
5 Ndicinga ngemihla yamandulo, Iminyaka yasephakadeni;
6 Ndiya kukhumbula ebusuku ukubetha kwam uhadi; Ndithetha nentliziyo yam, uphengulula umoya wam.
7 Ndithi, Iya kundihlamba ngonaphakade na iNkosi yam, Ingabi saphinda iphathe ngetarhu na?
8 Iphele yaphela na inceba yayo? Sigqibele na isithembiso sayo kwisizukulwana ngesizukulwana?
9 UThixo ukulibele na ukubabala? Uyivingcele ngomsindo kusini na imfesane yakhe? (Phakamisani.)
10 Ndide ndithi ke, Sisifo sam esi; Yiminyaka yesandla sokunene sOsenyangweni.
11 Ndikhankanya izenzo ezincamisayo zikaYehova; Ngokuba ndikhumbula imisebenzi yakho ebalulekileyo yamandulo.
12 Ndicamanga ngako konke ukusebenza kwakho, Ndithelekelele ngezenzo zakho zonke ezincamisayo.
13 Thixo, isebungcweleni indlela yakho; Ngubani na onguthixo omkhulu njengoThixo wethu?
14 UnguloThixo, wenza ngokubalulekileyo; Wawazisa amandla akho ezizweni,
15 Wabakhulula ngengalo abantu bakho, Oonyana bakaYakobi noYosefu. (Phakamisani.)
16 Akubona amanzi, Thixo, Akubona amanzi, azibhija-bhija, Ewe, agungqa amanzi enzonzobila;
17 Amafu engqingqwa aphalaza amanzi, Isibhakabhaka savakalisa isandi; Ewe, iintolo zakho zahamba-hamba.
18 Izwi lendudumo yakho laba sesaqhwithini, Imibane yalikhanyisa elimiweyo, Lagungqa lanyikima ihlabathi.
19 Yaba selwandle indlela yakho, Nomendo wakho waba semanzini amaninzi; Awaziwa umkhondo wakho.
20 Wabakhokela njengezimvu abantu bakho, Ngesandla sooMoses noAron.


text:
Enoba unayo isixhobo ngaphezu kwesinye okanye nje ufuna ukutshintsha ifowuni yakho endala kunye entsha, ungasebenzisa le program ukudlulisela ngokukhetha imbali yakho wengxoxo kuWhatsApp phakathi iPhone yakho iPad. Emva kokutshintshela isixhobo Android, oko kunceda ukutshintshela Whatsapp izingxoxo iPhone / iPad kwisixhobo yakho entsha Android. Nayiphi na into ofuna, kuquka iziqhoboshelo.
It yenza ukhuphelo yembali yakho WhatsApp kulula kakhulu kunangaphambili. Idibanisa iPhone yakho / iPad kwaye enza nqakraza omnye, lo backup isebenza ngokwayo. Ngaphandle, unakho ukuwufunda kuqala uze uhlole nayiphi na into ofuna kwaye kumazwe angaphandle kwi khompyutha yakho njengento fayile HTML ukufunda okanye yoshicilelo.
Ethetha iifayile backup kuWhatsApp, unako ukuzicima ukusuka kwikhompyutha yakho ukuba awufuni ukuba kubagcina, kwaye ndiyibuyisele iPhone / iPad okanye Android izixhobo zakho xa kukho isidingo esinjalo. Oku kungenziwa ngaphakathi okukodwa.
Ithi kuphela idatha, akukho data emngciphekweni.
100% software ekhuselekileyo, akukho nto imbi kwi computer yakho okanye isixhobo.
Yinto nakowuphi na umntu, akukho lwazi zobuchwepheshe wabuza.
Ungazama le software simahla kangangeentsuku ezingama-30.
dr.fone toolkit Ndincede wadlulisela ngempumelelo data WhatsApp ukusuka Phone yam endala Android ku SE yam entsha iPhone.
Jabree, iPhone
dr.fone toolkit kuyinto isicelo professional eyenzelwe kwakhona iifayile ezivela isixhobo Android ngqo ukubuyisa SMS esusiwe kunye nabafowunelwa, kuquka amagama, amanani kunye iidilesi ze-imeyile, kumazwe angaphandle ukuba HTML, kwakunye iifoto nevidiyo ezilahlekileyo ngenxa ekususeni.
May Kim, iOS
Satisfaction le software lulunge kakhulu ukubuyisela data WhatsApp.
Joseph, Android
Eguquguqukayo backup & ukubuyisela izingxoxo viber kwi iPhone yakho, iPad, okanye ikhompyutha.
Backup abuyisele nayiphi na into kwi / ukuya kwisixhobo, kwaye kumazwe oko ufuna ukusuka ukhuphelo kwikhompyutha yakho.
Lungisa nemiba inkqubo eyahlukeneyo iOS ezifana mode alulame, emhlophe Apple logo, abamnyama screen, sisaqhubeka phezu ekuqaleni, njl


text:
ULUTSHA LUYABUZA
Ngaba Kunyanzelekile Kubekho Imithetho Ekhaya?
Ngaba kukho umthetho wasekhaya ekunzima ukuwuthobela? Eli nqaku lihamba nephepha onokubhala kulo liza kukunceda ukwazi ukuthetha nabazali bakho ngawo.
Indlela efanelekileyo yokujonga izinto
Ubuxoki: Xa uphuma ekhaya, akho nto iza kuphinda ikudibanise nemithetho.
Inyaniso: Ayipheli imithetho xa ushiya ikhaya. Uya kusoloko ekhona umntu ekufuneka umthobele—mhlawumbi umqeshi, umntu orenta kuye okanye urhulumente. UDanielle ona-19 uthi: “Ndicinga ukuba ulutsha olungakwaziyo ukuthobela imithetho yasekhaya ngoku luza kothuka xa luzihlalela.”
IBhayibhile ithi: “Bathobele oorhulumente namagunya.” (Tito 3:1) Xa ufunda ukuyithobela ngoku imithetho yabazali bakho, loo nto iza kukunceda ukwazi ukumelana nezinye iimeko oza kudibana nazo xa umdala.
Oko unokukwenza: Zama ukujonga izinto ezikuncedayo ngalo mthetho. Umfana onguJeremy uthi: “Imithetho yabazali indincede ndafunda indlela yokukhetha abahlobo nokulisebenzisa kakuhle ixesha. Kwakhona, le mithetho indincede ukuba ndingachithi ixesha lam elininzi kwiTV nakwimidlalo yeevidiyo kodwa ndenze izinto ezibalulekileyo—ezinye zazo ndisazithanda nangoku.”
Indlela efanelekileyo yokuthetha
Kodwa kuthekani ukuba lo mthetho awuvakali ncam? Ngokomzekelo, intombazana enguTamara ithi: “Abazali bam bandivumela ukuba ndiye kwelinye ilizwe, ngoku ndibuyile, abandivumeli ukuba ndihambe ngemoto ndiye kwidolophu ekwalapha kufutshane!”
Ukuba ukwimeko efanayo, ngaba ikhona into ephosakeleyo ngokuthetha nabazali bakho ngalo mthetho? Ayikho! Eyona nto ibalulekileyo kukwazi ukuba ungathetha nini yaye njani nabo.
Nini. UAmanda ofikisayo uthi: “Kuxa uzenze wathenjwa ngabazali bakho kuphela apho unokukwazi ukubacela ukuba bawutshintshe umthetho.”
Intombazana enguDaria iyakungqina oko. Ithi: “Umama wavuma ukuwutshintsha xa ebona ukuba ndiqhubeka ndithobela.” Ungalibali ukuba, awusuki nje uthenjwe kodwa kufuneka usebenze nzima.
IBhayibhile ithi: “Gcina umyalelo kayihlo, ungawushiyi umthetho kanyoko.” (IMizekeliso 6:20) Xa uthobela lo myalelo, abazali bakho baza kukuthemba nangakumbi uze ukwazi ukuncokola nabo ngale mithetho.
Njani. USteven oselula uthi: “Endaweni yokusoloko ukhalaza uphendulana nabazali bakho, thetha nabo ngembeko uzolile.
UDaria, ekuthethwe ngaye ngaphambilana, uyavuma. Uthi “Ukuphendulana nomama akutshintshi zinto. Endaweni yoko, ngamany’ amaxesha kuyenza nzima nangakumbi.”
IBhayibhile ithi: “Isiyatha sikhupha wonke umoya waso, kodwa isilumko siwugcina uzolile kude kuse ekupheleni.” (IMizekeliso 29:11) Xa ufunda ngoku ukuzibamba uza kuncedakala kakhulu kungekuphela nje ekhaya kodwa esikolweni, emsebenzini nakwezinye iindawo.
Oko unokukwenza: Cinga ngaphambi kokuba uthethe. Ukwaziwa njengomntu onokuthenjwa kunokuthi shwaka ngenxa nje yokuba nomsindo ongalawulekiyo. Yiloo nto iBhayibhile isithi: “Ozeka kade umsindo unokuqonda okuninzi.”—IMizekeliso 14:29.
Icebiso: Sebenzisa iphepha onokubhala kulo ukuze ucingisise ngale mithetho, yaye ukuba ubona kufanelekile ncokola nabazali bakho ngayo.


text:
Kukho ulwazi oluthe xaxa kwi-intanethi kunokuba nayiphi na umntu angayifumana ngexesha lokuphila. Iiwebhusayithi zibhalwa nge HTML, kwaye iphepha ngalinye lewebhu lihlelwe ngeekhowudi ezithile. Iiwebhusayithi ezahlukeneyo ezingabonakaliyo zinikeza iinkcukacha kwiifom ze-CSV ne-JSON kwaye zenze kube nzima ukuba sikhiphe ulwazi ngokufanelekileyo. Ukuba ufuna ukukhipha idatha kumaphepha e-HTML, ezi ndlela zilandelayo zifanelekileyo kakhulu.
I-LXML:
I-LXML yilayibrari eninzi ebhaliweyo yokuchonga amaxwebhu e-HTML kunye ne-XML ngokukhawuleza.Iyakwazi ukuphatha inani elikhulu lamathegi, amaxwebhu e-HTML kwaye ufumana iziphumo ezifunayo kumcimbi wamaminithi. Sifanele sizithumele Izicelo kwiimodyuli ze-urllib2 esaziwayo ngokuzifundela kwayo kunye neziphumo ezichanekileyo.
I-Soup Beautiful:
I-Soup Beautiful iyincwadi yamathala e-Python eyenzelwe iiprojekthi ezijikelezayo ngokukhawuleza ezifana nokuchithwa kweenkcukacha kunye nemigodi yomxholo. Iguqule ngokuzenzekelayo amaxwebhu angenayo kwi-Unicode kunye namaxwebhu aphumayo kwi-UTF. Awudingi naziphi na izakhono zeprogram, kodwa ulwazi oluyisiseko lweikhowudi ze-HTML luya kulondoloza ixesha lakho namandla. Isidlo esihle sichaza nayiphi na incwadi kwaye yenza umgubo wemizi kubasebenzisi bayo. Idatha eyigugu efihliweyo kwisayithi engacwangciswanga kakubi inokukhishwa ngolu khetho. Kwakhona, i-Beautiful Soup yenza inqwaba yemisebenzi yokuqhawula imizuzu embalwa kwaye ikufumana idatha evela kumaphepha e-HTML. Ilayisenisi yi-MIT kwaye isebenza kwiPython 2 nePython 3.
Isicwangciso:
Isikratshi isakhelo esiphezulu esiphezulu senkcazelo yokukhangela idatha oyifunayo kumaphepha ahlukeneyo ewebhu. Kuyaziwa kakhulu ngeendlela zayo ezakhelwe kunye nezinto ezibanzi. Nge-Scrapy, unokwenza lula ukukhipha idatha esuka kwinani elikhulu lamasayithi kwaye akudingi naziphi izakhono ezikhethekileyo zokubhala. Ingenisa idatha yakho kwiifayile zeGoogle Drayivu, i-JSON, kunye ne-CSV ngokufanelekileyo kwaye igcina ixesha elide. I-Scrapy yindlela efanelekileyo yokungenisa. io kunye ne-Kimono Labs.
I-PHP I-HTML DOM I-Parser elula:
I-PHP I-HTML ye-DOM Parser ilungelelaniso kubasebenzi kunye nabaphuhlisi. Idibanisa iinkalo zeJavaScript kunye neSobho eliMnandi kwaye unokusingatha iqela elikhulu le-web scraping ngeeprojekthi ngokuxeshanye. Unako ukurhweba idatha kumaphepha e-HTML ngale ndlela.
I-Web-Harvest:
Ukuvunwa kwewebhsayithi ngumthombo ovulekileyo wenkonzo yokukhangela kwi-Java. Iqokelela, iququzelele kwaye ifake idilesi kumaphepha ewebhu afunwayo. Izivuno zewebhu zokuqulunqa ubuchule kunye nobuchwepheshe be-XML ukuphathwa njengamazwi aqhelekileyo, i-XSLT kunye ne-XQuery. Ijolise kwiwebhusayithi ye-HTML kunye ne-XML kunye neenkcukacha ze-scrapes ezivela kubo ngaphandle kokunciphisa umgangatho. Ukuvunwa kwewebhu kungenza inamba enkulu yamakhasi ewebhu ngeyure kwaye ixhaswa ngamathala eencwadi aseJava. Le nkonzo idume kakhulu kwiimpawu zayo ezifanelekileyo kunye nokukhangela okukhulu.
IJeriko I-HTML I-Parser:
IJeriko i-HTML I-Parser yilayibrari yeJava evumela ukuba sihlaziye kwaye sisebenzise iifayile ze-HTML. Lona lukhetho olunzulu kwaye luqale lwaqaliswa ngo-2014 yi-Eclipse Public. Ungasebenzisa iJeriko i-HTML yomsebenzisi ngeenjongo zorhwebo kunye nonjongo zorhwebo.
png


text:
Chapter 45
1 UYosefu akabanga nakuzibamba phambi kwabo bonke ababemi ngakuye. Wadanduluka wathi, Khuphani bonke abantu, bemke kum. Akwabakho mntu umi ngakuye ekuzaziseni kukaYosefu kubazalwana bakhe.
2 Wasibeka isililo; eva amaYiputa, yeva nendlu kaFaro.
3 Wathi uYosefu kubazalwana bakhe, NdinguYosefu; usaphilile na ubawo? Ababa nako ukumphendula abazalwana bakhe; kuba bakhwankqiswa phambi kwakhe.
4 Wathi, uYosefu kubazalwana bakhe, Khanisondele kum apha. Basondela. Wathi, NdinguYosefu, umzalwana wenu, enathengisayo ngaye eYiputa.
5 Ngoko musani ukuba buhlungu, ningaziqumbeli, ukuba nathengisa ngam apha; kuba uThixo wandithuma phambi kwenu ukuze ndisindise abantu.
6 Kuba ngoku iminyaka mibini indlala ikho phakathi kwelizwe; isemihlanu iminyaka ezayo, ekungayi kubakho kulima nakuvuna ngayo.
7 UThixo undithume phambi kwenu, ukuba ndinimisele amasalela ezweni, ukuba ndisindise ubomi benu, ibe kukusinda okukhulu.
8 Ngoko ke asinini abandithume apha, nguThixo; wandenza uyise kuFaro, nenkosi phezu kwayo yonke indlu yakhe, nomlawuli ezweni lonke laseYiputa.
9 Khawulezani, ninyuke niye kubawo, nithi kuye, Utsho unyana wakho uYosefu ukuthi, UThixo undenze inkosi kuyo yonke iYiputa; yihla uze kum, musa ukulibala.
10 Wohlala ezweni laseGoshen, ube kufuphi kum, wena, noonyana bakho, noonyana boonyana bakho, nempahla yakho emfutshane, neenkomo zakho, nezinto zonke onazo;
11 ndikondle khona, kuba isaya kuba mihlanu iminyaka yendlala; hleze uhlwempuzeke wena, nendlu yakho, nento yonke onayo.
12 Yabonani, amehlo enu ayabona, namehlo omninawa wam uBhenjamin, ukuba ngumlomo wam lo uthethayo kuni.
13 Nize nimxelele ubawo lonke uzuko lwam eYiputa, nezinto zonke enizibonileyo, nikhawuleze nihle nobawo, eze apha.
14 Wawa entanyeni kaBhenjamin, umninawa wakhe, walila; uBhenjamin walila entanyeni yakhe.
15 Wabanga bonke abazalwana bakhe, walila phezu kwabo. Emveni koko, abazalwana bakhe bathetha naye.
16 Lavakala izwi endlwini kaFaro, lisithi, Bafikele abazalwana bakaYosefu. Kwalunga oko emehlweni kaFaro, nasemehlweni abakhonzi bakhe.
17 Wathi uFaro kuYosefu, Yithi kubazalwana bakho, Yenzani oku: bophani amaqegu enu, nihambe niye ezweni lakwaKanan,
18 nithabathe uyihlo nezindlu zenu, nise kum apha. Ndoninika izinto ezilungileyo zelizwe laseYiputa, nidle ukutyeba kwelizwe.
19 Wena ke uwiselwe umthetho, yenzani oku; bathabatheleni abantwana benu, nabafazi benu, iinqwelo ezweni laseYiputa, nithwale uyihlo, nize.
20 Iliso lenu malingabi nanceba empahleni yenu, kuba zonke izinto ezilungileyo zelizwe lonke laseYiputa zezenu.
21 Benjenjalo ke oonyana bakaSirayeli. UYosefu wabanika iinqwelo ngokomthetho kaFaro; wabanika nomphako wendlela.
22 Wabanika bonke elowo iingubo zokukhululana. Wamnika uBhenjamin iisilivere ezimakhulu mathathu, neengubo ezintlanu zokukhululana.
23 Kuyise wathumela ezilolu hlobo: amaesile alishumi, ethwele izinto ezilungileyo zaseYiputa, neemazi zamaesile ezilishumi, zithwele ingqolowa, nesonka, nomphako kayise wendlela.
24 Wabandulula ke abazalwana bakhe, bahamba; wathi kubo, Ize ningaxabani endleleni.
25 Benyuka, bemke ke eYiputa, bafika ezweni lakwaKanan kuYakobi uyise.
26 Bamxelela besithi, UYosefu usahleli; ewe, ungumphathi welizwe lonke laseYiputa. Yaqoba intliziyo yakhe, kuba ebengakholwa ngabo.
27 Bawathetha kuye onke amazwi kaYosefu, abewathethile kubo. Wazibona iinqwelo abezithumele uYosefu, ukuba zimthwale; waza waphila umoya kaYakobi uyise.
28 Wathi uSirayeli, Kwanele. UYosefu unyana wam usahleli. Ndiya kuya ndimbone, ndingekafi.


text:
Chapter 14
1 Wathetha uYehova kuMoses, esithi,
2 Lo woba ngumyalelo woneqheneqa, ngomhla wokuhlanjululwa kwakhe:
3 Woziswa kumbingeleli, aphume umbingeleli aye ngaphandle kweminquba, akhangele umbingeleli, O! isibetho seqhenqa siphilisiwe, semka koneqhenqa;
4 awise umthetho umbingeleli, ukuba lowo uzihlambululayo athatyathelwe iintaka ezimbini eziphilileyo, ezihlambulukileyo, nomsedare, noboya obubomvu, nehisope.
5 Wowisa umthetho umbingeleli, enye intaka empahleni yomdongwe ixhelelwe phezu kwamanzi aphilileyo;
6 ayithabathe intaka ephilileyo, nomsedare, noboya obubomvu, nehisope, azithi nkxu, ndawonye nentaka ephilileyo, egazini lentaka exhelelwe phezu kwamanzi aphilileyo;
7 amfefe lowo uza kuhlanjululwa eqhenqeni lakhe izihlandlo zibe sixhenxe, athi uhlambulukile, ayindulule intaka ephilileyo iye ezindle.
8 Lowo uzihlambululayo wozihlamba iingubo zakhe, achebe zonke iinwele zakhe, ahlambe emanzini, ahlambuluke ke. Emveni koko wongena eminqubeni, ahlale ngaphandle kwentente yakhe imihla esixhenxe;
9 kuthi ngomhla wesixhenxe, achebe zonke iinwele zakhe entloko, nasesilevini sakhe, nasemashiyini akhe, azichebe zonke iinwele zakhe, azihlambe iingubo zakhe, ahlambe umzimba wakhe emanzini, ahlambuluke ke.
10 Ngomhla wesibhozo wothabatha iimvana ezimbini ezigqibeleleyo, nemvanazana emnyaka mnye egqibeleleyo ibe nye, nezahlulo ezithathu zesishumi zomgubo ocoliweyo, ube ngumnikelo wokudla, ugalelwe ioli, neloge yeoli ibe nye;
11 umbingeleli ohlambululayo ayimise indoda ezihlambululayo, nezo zinto, phambi koYehova emnyango wentente yokuhlangana.
12 Woyithabatha umbingeleli enye imvana, ayisondeze ibe lidini letyala, neloge yeoli, azitshangatshangise zibe ngumtshangatshangiso ezo nto phambi koYehova;
13 ayixhelele imvana apho kuxhelelwa khona idini lesono nedini elinyukayo, endaweni engcwele; kuba, njengokuba lilelombingeleli idini lesono, likwanjalo idini letyala: liyingcwele kangcwele.
14 Wocaphula umbingeleli egazini ledini letyala, adyobhe umbingeleli esithinzini sendlebe yasekunene yalowo uzihlambululayo, nasesithupheni sesandla sakhe sokunene, nakubhontsi wonyawo lwakhe lwasekunene.
15 Aze acaphule umbingeleli elogeni yeoli, ayigalele esandleni sombingeleli sasekhohlo;
16 awuthi nkxu umbingeleli umnwe wakhe wasekunene eolini esesandleni sakhe sasekhohlo, afefe inxalenye yeoli ngomnwe wakhe izihlandlo ezisixhenxe phambi koYehova.
17 Inxalenye yeoli ese leyo esesandleni sakhe, umbingeleli woyidyobha esithinzini sendlebe yasekunene yalowo uzihlambululayo, nasesithupheni sesandla sakhe sasekunene, nakubhontsi wonyawo lwakhe lwasekunene, phezu kwegazi ledini letyala.
18 Eseleyo ioli esesandleni sombingeleli aze ayigalele entloko kulowo uzihlambululayo, umbingeleli amcamagushele ke phambi koYehova.
19 Umbingeleli wolenza idini lesono, amcamagushele lowo uzihlambululayo ngenxa yobunqambi bakhe; emveni koko alixhele idini elinyukayo,
20 alinyuse umbingeleli idini elinyukayo, nomnikelo wokudla, esibingelelweni, umbingeleli amcamagushele. Wohlambuluka ke.
21 Ukuba uthe waba sisweli, nesandla sakhe asaba nakukufumana oko, wothabatha imvana ibe nye, ibe lidini letyala lokutshangatshangisa, amcamagushele, nesahlulo seshumi somgubo ocoliweyo, ugalelwe ioli, sibe sinye, ube ngumnikelo wokudla, neloge yeoli;
22 namahobe amabini, nokuba ngamagobo amabini evukuthu, esinokuwafumana isandla sakhe, elinye libe lidini lesono, elinye libe lidini elinyukayo.
23 Maze awazise ngomhla wesibhozo kumbingeleli, ukuba ahlanjululwe emnyango wentente yokuhlangana phambi koYehova.
24 Umbingeleli woyithabatha imvana elidini letyala, neloge yeoli, ezo nto umbingeleli azitshangatshangise zibe ngumtshangatshangiso phambi koYehova;
25 ayixhele imvana yedini letyala; acaphule umbingeleli egazini ledini letyala, alidyobhe esithinzini sendlebe yasekunene yalowo uzihlambululayo, nasesithupheni sesandla sakhe sasekunene, nakubhontsi wonyawo lwakhe lwasekunene.
26 Inxalenye yeoli woyigalela umbingeleli esandleni sombinge leli sasekhohlo,
27 umbingeleli afefe ngomnwe wakhe wasekunene inxalenye yeoli esesandleni sakhe sasekhohlo, izihlandlo zibe sixhenxe phambi koYehova;
28 umbingeleli adyobhe inxalenye yeoli esesandleni sakhe esithinzini sendlebe yasekunene yalowo uzihlambululayo, nasesithupheni sesandla sakhe sasekunene, nakubhontsi wonyawo lwakhe lwasekunene, phezu kwendawo enegazi ledini letyala.
29 Eseleyo ioli esesandleni sombingeleli woyigalela entloko kulowo uzihlambululayo, amcamagushele phambi koYehova.
30 Wolinikela elinye ihobe, nokuba lelinye igobo levukuthu, esinokulifumana isandla sakhe,
31 oko sinokukufumana isandla sakhe; elinye libe lidini lesono, elinye libe lidini elinyukayo, ndawonye nomnikelo wokudla, umbingeleli amcamagushele lowo uzihlambululayo phambi koYehova.
32 Nguwo lowo umyalelo walowo sikhoyo kuye isibetho seqhenqa, osandla singabanga nakufumana nto angahlanjululwa ngayo.
33 Wathetha uYehova kuMoses nakuAron, esithi,
34 Xa nithe nafika ezweni lakwaKanan, endininika lona ukuba libe lelenu, ndasibeka isibetho seqhenqa endlwini yelizwe elo lilelenu,
35 makeze umninindlu amxelele umbingeleli, esithi, Kubonakala kum ngathi kukho isibetho endlwini.
36 Wowisa umthetho umbingeleli, ukuba bayikhuphe impahla endlwini, engekangeni umbingeleli ukuba asikhangele isibetho, ukuze ingabi yinqambi yonke into esendlwini; emveni koko wongena umbingeleli ukuba ayikhangele indlu.
37 Akusikhangela isibetho, O! isibetho sisezindongeni zendlu, sizizifanya ezibuhlazarha, nokuba zifuna ukuba ngqombela, ukubonakala kwazo zithe gangqa eludongeni:
38 wophuma umbingeleli endlwini, aye emnyango wendlu, ayivale indlu imihla esixhenxe.
39 Wobuya umbingeleli ngomhla wesixhenxe akhangele, O! siqhenqethile isibetho ezindongeni zendlu;
40 aze awise umthetho umbingeleli, ukuba arholwe amatye esikuwo isibetho eso, aphoswe ngaphandle komzi endaweni eyinqambi;
41 ayiphale indlu ngaphakathi ngeenxa zonke, bawuphose umhlaba abawuphalileyo ngaphandle komzi endaweni eyinqambi;
42 bathabathe matye wambi, bawafake endaweni yaloo matye, kuthatyathwe olunye udaka, ityatyekwe indlu.
43 Ukuba sithe sabuya isibetho sathi qwele endlwini, emveni kokurholwa kwamatye, nasemveni kokuphalwa kwendlu, nasemveni kokutyatyekwa kwayo,
44 wongena umbingeleli, akhangele, O! siqhenqethile isibetho endlwini: liqhenqa elimandundu endlwini, iyinqambi ke.
45 Yodilizwa indlu namatye ayo, nemithi yayo, nodaka lonke lwendlu, zikhutshelwe ngaphandle komzi ezo zinto, ziye kulahlelwa endaweni eyinqambi.
46 Lowo ungenayo endlwini, yonke imihla yokuvalwa kwayo, woba yinqambi, ahlwise.
47 Lowo ulele kuloo ndlu, wozihlamba iingubo zakhe; nalowo udlele kuloo ndlu, wozihlamba iingubo zakhe.
48 Ukuba umbingeleli uthe wangena, wakhangela, O! isibetho asiqhenqethanga endlwini emveni kokutyatyekwa kwendlu, umbingeleli wothi ihlambulukile indlu, ngokuba isibetho siphilisiwe.
49 Wothabatha into yokuhlambulula indlu: iintaka zibe mbini, nomsedare, noboya obubomvu, nehisope.
50 Maze ayixhelele enye intaka empahleni yomdongwe phezu kwamanzi aphilileyo; awuthabathe umsedare, nehisope, noboya obubomvu, nentaka ephilileyo, azithi nkxu egazini lentaka exheliweyo, nasemanzini aphilileyo,
51 ayifefe indlu izihlandlo zibe sixhenxe;
52 ayihlambulule indlu ngegazi lentaka leyo, nangamanzi aphilileyo, nangentaka ephilileyo, nangomsedare, nangehisope, nangoboya obubomvu.
53 Woyindulula intaka ephilileyo iye ngaphandle komzi, iye ezindle, ayicamagushele indlu; yohlambuluka ke.
54 Nguwo lowo umyalelo osingisele kuzo zonke izibetho zeqhenqa nakuko ukudlathuka kweenwele,
55 nakulo iqhenqa lengubo, nelendlu,
56 nakuko ukufukuka, nakuyo injaduko, nakulo itshatshazi,
57 aboyalwa ngawo ngemini yento eyinqambi, nangemini yento ehlambulukileyo. Nguwo lowo umyalelo weqhenqa.


text:
Chapter 20
1 Ingumgxeki iwayini, singumxokozeli isiselo esinxilisayo; Bonke abayotywe yiyo abalumkile.
2 Ngumgqumo onjengowengonyama entsha umothuso wokumkani; Omqumbisayo wona umphefumlo wakhe.
3 Kuluzuko endodeni ukuhlalela kude nengxabano; Ke zona izimathane zonke ziyavungama.
4 Ebusika ivila alilimi; Liyafuna ngexa lokuvuna, kungabikho nto.
5 Ngamanzi anzulu icebo entliziyweni yendoda, Kanti indoda enengqondo iyalirhola.
6 Uninzi lwesintu luyayihlangabeza indoda enenceba kulo; Ke yona indoda enyanisileyo, ngubani na ongayifumanayo?
7 Ohamba ngengqibelelo yakhe elilungisa, Hayi, uyolo loonyana bakhe emva kwakhe!
8 Ukumkani, ehleli esihlalweni sokugweba, Uchithachitha ububi bonke ngamehlo akhe.
9 Ngubani na ongathi, Ndiyiqaqambisile intliziyo yam, Ndihlambulukile esonweni sam?
10 Amatye ngamatye, iiefa ngee-efa, Ngamasikizi kuYehova ezo nto zombini.
11 Nenkwenkwe iyazazisisa ngeentlondi zayo, Nokuba kuqaqambile na, nokuba kuthe tye na, ukwenza kwayo.
12 Indlebe evayo, neliso elibonayo, UYehova uzenzile ezo zinto zombini.
13 Musa ukuthanda ubuthongo, hleze uhlwempuzeke; Vula amehlo akho, uhluthe kukudla.
14 Imbi, imbi! utsho othengayo; Emke, andule aqhayise.
15 Kukho igolide, neekorale ezininzi; Ke yona impahla enqabileyo ngumlomo onokwazi.
16 Thabatha ingubo yakhe omele omnye; Menze isibambiso ngenxa yabasemzini.
17 Sinencasa endodeni isonka sobuxoki; Ke emveni koko umlomo wayo uzala luhlalu.
18 Iingcinga zizinyaswa yingcebiswano; Yilwa imfazwe unecebo elilungileyo.
19 Ohamba ehleba uhlakaza ucweyo; Ungadibani nepholopholo.
20 Otshabhisa uyise nonina, Isibane sakhe sicima ebumnyameni phakathi.
21 Ilifa elizuzwe buphuthuphuthu ekuqaleni, Ukuphela kwalo akunantsikelelo.
22 Musa ukuthi, Ndiya kubuphindezela ububi; Thembela kuYehova, wokusindisa.
23 Ngamasikizi kuYehova amatye ngamatye; Nesikali esikhohlisayo asilungile.
24 Kuvela kuYehova ukunyathela kwendoda; Umntu angathini na ukuyiqonda indlela yakhe?
25 Sisirhintyelo emntwini ukufumana athi, Ingcwele, Aze aqale emva kwesibhambathiso, aphicothe.
26 Uchithachitha abangendawo ukumkani olumkileyo, Aguqulele phezu kwabo umlenze wenqwelo.
27 Sisibane sikaYehova umphefumlo womntu, Siphengulula zonke iingontsi zombilini.
28 Inceba nenyaniso ilondoloza ukumkani; Uyixhasa itrone yakhe ngenceba.
29 Isihombo samadodana ngamandla awo; Ubuhle bamadoda amakhulu zizimvi.
30 Imivumbo etyabulayo iguxa ububi; Izibetho ziguxa iingontsi zombilini.


text:
Chapter 12
1 Uya kuthi wena ngaloo mini, Ndiyabulela kuwe, Yehova, ngokokuba ubundiqumbele, waza wabuya umsindo wakho, wandithuthuzela wena.
2 Yabona, uThixo ukukusindiswa kwam; ndikholosile, andikwantyi; ngokokuba iqhayiya lam nengoma yam nguYa, nguYehova obuye waba lusindiso kum.
3 Ngoko ke niya kukha amanzi ninemihlali emithonjeni yosindiso;
4 nithi ngaloo mini, Bulelani kuYehova, nqulani igama lakhe, zaziseni ezizweni izenzo zakhe, izenzo zakhe ezincamisayo; likhankanyeni igama lakhe ukuba liyingxonde.
5 Mbetheleni uhadi uYehova; ngokuba enze ngobungangamsha; makwazeke oko ehlabathini lonke.
6 Tsholoza umemelele, wena mmi waseZiyon; ngokuba mkhulu phakathi kwakho oyiNgcwele kaSirayeli.


text:
Chapter 91
1 Ohleli esitheni lOsenyangweni, Azilalise emthunzini kaSomandla,
2 Uthi kuYehova, Hlathi lam, Mboniselo yam, Thixo wam, endikholose ngaye!
3 Ngokuba ngokwakhe uya kukuhlangula emgibeni womthiyeli, Endyikityeni yokufa eyeyelisayo.
4 Wokugubungela ngeentsiba zakhe, Uzimele phantsi kwamaphiko akhe. Likhaka, yingweletshetshe inyaniso yakhe.
5 Akuyi koyikiswa zizothuso ebusuku, Nalutolo lubaleka emini;
6 Nandyikitya yakufa ihamba esithokothokweni, Nasifo sibhubhisayo, sibhuqa emini enkulu.
7 Kungawa iwaka ecaleni kwakho, Isigidi ngasekunene kwakho, Kodwa kungasondeli nto kuwe.
8 Wokhangela ngamehlo akho odwa, Ukubonele ukubuyekezwa kwabangendawo.
9 Ngokuba nguwe, Yehova, ihlathi lam. Umenze Osenyangweni ikhaya lakho.
10 Akuyi kuqubisana bubi nawe. Kungafiki sibetho ententeni yakho.
11 Ngokuba izithunywa zakhe uziwisele umthetho ngawe, Ukuba zikugcine ezindleleni zakho zonke.
12 Zokuthwala wena ngezandla zozibini, Hleze ubetheke ngonyawo lwakho etyeni.
13 Wonyathela phezu kwengonyama nephimpi, Uyinyashe ingonyama entsha nenamba ngeenyawo.
14 Ngokuba enamathele kum, ndomsiza; Ndimse engxondeni, ngokuba elazi igama lam.
15 Wondibiza, ndiphendule, Ndoba naye embandezelweni; Ndomhlangula, ndimzukise;
16 Ndimanelise ngemihla emide, Ndimbonise ukusindisa kwam.


text:
Chapter 1
1 Amazwi eNtshumayeli, unyana kaDavide, ukumkani waseYerusalem.
2 Amampunge awo amampunge, itsho iNtshumayeli; amampunge awo amampunge, yonke into ingamampunge.
3 Unalungelo lini umntu emigudwini yakhe yonke, ayenzayo phantsi kwelanga?
4 Kumka esinye isizukulwana, kulandele esinye isizukulwana; ke lona ihlabathi limi ngonaphakade.
5 Ilanga liyaphuma, ilanga libuya litshone, liphikele endaweni yalo apho liphuma khona.
6 Umoya uya ezantsi, ujikeleze usinge entla, uhamba ujikajikeleza, ubuye ubuya umoya ekujikelezeni kwawo.
7 Yonke imilambo iya elwandle, ukanti ulwandle aluzali; endaweni eya kuyo imilambo, ibuya iye kwakhona.
8 Zonke izinto ziyazixhamla; umntu akanako ukuzithetha; alihluthi iliso kukubona, ayizali indlebe kukuva.
9 Into eyayikho yeya kubuya ibekho; into eyenzekayo yeya kubuya yenzeke yona. Akukho nto intsha phantsi kwelanga.
10 Ukuba kukho into ekuthiwa, Yabona, le intsha! ibiselikho kade, emaphakadeni abekho ngaphambi kwethu.
11 Akukho kukhumbula abokuqala; nabasemva abaya kubakho, abayi kukhunjulwa ngabaya kuza emva kwabo.
12 Mna, Ntshumayeli, ndibe ndingukumkani kwaSirayeli eYerusalem.
13 Intliziyo yam ndayinikela ukuba ingxoke, isingasinge ngobulumko, yonke into eyenzekayo phantsi kwezulu; ngumzamo ombi uThixo awunike oonyana babantu, ukuba bawuzame.
14 Ndazikhangela zonke izenzo ezenzekayo phantsi kwelanga; yabona, zonke zingamampunge nokusukelana nomoya.
15 Into egoso ayinakolulwa; into engekhoyo ayinakubalwa.
16 Ndathetha mna nentliziyo yam, ndisithi, Yabona, mna ndikhulise ndandisa ubulumko, ngaphezu kwabo bonke ababephethe iYerusalem phambi kwam; nentliziyo yam ibone kakhulu ubulumko nokwazi.
17 Intliziyo yam ndayinikela ekwazini ubulumko, nasekwazini ubugeza nobuyatha; kwanaloo nto ndayiqonda ukuba kukusukelana nomoya.
18 Ngokuba ebuninzini bobulumko kukho ukuhlelwa sisiyengelezane esininzi; owongeza ukwazi, wongeza umvandedwa.


text:
I-2.5 Billion Target Reach
Umxholo we-SMWire newswire release release usungulwe kwi-True Media Media Press Distribution Distribution. Izinto zakho zokukhululwa ziya kuhanjiswa kubaphulaphuli abathile abajoliswe kuzo kwi-Social Media Portals ezifana ne-Facebook, Instagram, LinkedIn, i-YouTube, i-Twitter, i-Photobucket kunye ne-25 ngakumbi ekwakheni i-Social Media Mesh efumaneke ngaphezu kwe-2.5 Billion abantu kwiiyure ze-24. Siphakamisa kuphela ukukhutshwa kwenkcazelo yakho njengesikhangiso esicacisiweyo kwi-Facebook, Instagram kunye ne-LinkedIn imigudu yeeveki ezimbini. Ayikho enye i-newswire enika le nkonzo ejoliswe kuyo yeendaba zentlalo.
AMANDLA OKUHLAWULWA KWEENKCUBA
Iindaba zakho zishicilelwe kwiindawo zeendaba ezidityanisiweyo ezisezantsi ezantsi kwiNdawo yeNgingqi, yeSithili kunye neZwelonke ezinika ideskiti enkulu yeendaba kunye ne-injini yokuphenya. Asihambisi nje kuphela kumnatha wethu kunye namakhulu amanxibelelwano weendaba zorhwebo kodwa kwii-50 + nezinye iindaba eziphathekayo ezihambisa ukukhululwa kwakho kumawaka ezinxibelelwano zesevisi zentengiso kwi-World Wide Web. Ayikho enye i-newswire eyenza iindawo ezininzi zokuhambisa iindaba.
UKUBHALWA KWETHU
I-SMWire yi-newswire KUPHELA eyenza ngokukhawuleza ibenze abaphulaphuli bakho nge-ad target PR kwi-Facebook, Instagram kunye ne-LinkedIn. Oku kuthetha ukukhululwa kwakho kufakwe phambi kwabaphulaphuli / abathengi bakho kwii-intanethi ezinkulu zezobugcisa ngaphandle kwe "pickup" evamile. Sinika neenkcukacha zangempela zexesha le-Google ne-Yahoo kwi-SMWIRE inethiwekhi ngokusebenzisa ii-SMStats zethu ezifakwe kwi-release yakho. Iziza zokuqala ezixhunywe kwi-100 ukukhutshwa kwakho kushicilelwe kuya kubandakanywa ekukhutshweni kwendawo yokuthumela indawo kwi-network yethu ye-SWWIRE. Ayikho enye i-newswire inikeza ukuqinisekiswa kwepopu ngokuzenzekelayo kunye neenkcukacha ngokuchanekileyo kwiphepha lakho lokukhupha.


text:
IJW Language
IJW Language yenziwe ngamaNgqina KaYehova ngokusemthethweni ukuze incede abantu abafunda olunye ulwimi bakwazi ukuluthetha kakuhle nokuze baphucule ubuchule babo entsimini nakwiintlanganiso.
Izinto Onokuzenza KuJW Language
Funda indlela onokuzisebenzisa ngayo izinto ezikwiwebhsayithi yethu.
Imibuzo Abantu Abaqhele Ukuyibuza—IJW Language (KwiAndroid)
Khangela iimpendulo zemibuzo edla ngokubuzwa.
Imibuzo Abantu Abaqhele Ukuyibuza—IJW Language (Kwi-iOS)
Khangela iimpendulo zemibuzo edla ngokubuzwa.
Imibuzo Abantu Abaqhele Ukuyibuza—IJW Language (KwiWindows)
Khangela iimpendulo zemibuzo edla ngokubuzwa.